title: 2010/123/: Deċiżjoni tal-Kummissjoni tal- 25 ta’ Frar 2010 dwar l-adattament tal-koeffiċjenti korrettivi applikabbli mill- 1 ta’ Frar 2009 , l- 1 ta’ Marzu 2009 , l- 1 ta’ April 2009 , l- 1 ta’ Mejju 2009 u l- 1 ta’ Ġunju 2009 għar-remunerazzjonijiet tal-uffiċjali, l-aġenti temporanji u l-aġenti b’kuntratt tal-Komunitajiet Ewropej li jaħdmu f’pajjiżi terzi

text:
                  26.2.2010

                  MT

                  Il-Ġurnal Uffiċjali tal-Unjoni Ewropea

                  L 49/34

            DEĊIŻJONI TAL-KUMMISSJONI
      tal-25 ta’ Frar 2010
      dwar l-adattament tal-koeffiċjenti korrettivi applikabbli mill-1 ta’ Frar 2009, l-1 ta’ Marzu 2009, l-1 ta’ April 2009, l-1 ta’ Mejju 2009 u l-1 ta’ Ġunju 2009 għar-remunerazzjonijiet tal-uffiċjali, l-aġenti temporanji u l-aġenti b’kuntratt tal-Komunitajiet Ewropej li jaħdmu f’pajjiżi terzi
      (2010/123/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolamenti tal-Persunal tal-Uffiċjali tal-Komunitajiet Ewropej u s-sistema applikabbli għal impjegati oħrajn ta’ dawn il-Komunitajiet, stabbiliti mir-Regolament (KEE, Euratom, KEFA) Nru 259/68 (1), u b’mod partikolari 13(2), tal-Anness X tiegħu,
      Billi:

                  (1)

                  Permezz tar-Regolament tal-Kunsill (KE) Nru 613/2009 (2) ġew stabbiliti, b’applikazzjoni tal-ewwel paragrafu tal-Artikolu 13 tal-Anness X tar-Regolamenti ta-Personal, il-koeffiċjenti korrettivi li jaffettwaw il-pagi, mill-1 ta’ Lulju 2008, fil-valuta tal-pajjiż fejn huma ssekondati, tal-uffiċjali, l-aġenti temporanji u l-aġenti kuntrattwali tal-Komunitajiet Ewropej issekondati fil-pajjiżi terzi.

                  (2)

                  Jeħtieġ li jiġu adattati, f’konformità mal-paragrafu 2 tal-Artikolu 13 tal-Anness X tar-Regolamenti tal-Persunal, mill-1 ta’ Frar 2009, l-1 ta’ Marzu 2009, l-1 ta’ April 2009, l-1 ta’ Mejju 2009 u l-1 ta’ Ġunju 2009, uħud minn dawn il-koeffiċjenti korrettivi, minħabba li minn statistika li għandha l-Kummissjoni, joħroġ fid-dieher li f’ċerti pajjiżi terzi l-varjazzjoni fl-għoli tal-ħajja, ikkalkulata skont il-koeffiċjent korrettiv u r-rata tal-kambju korrispondenti, qabżet il-5 % minn meta ġiet stabbilita l-aħħar,

            ADOTTAT DIN ID-DEĊIŻJONI:
      Artikolu 1
      Il-koeffiċjenti korrettivi applikabbli għar-remunerazzjonijiet tal-uffiċjali, l-aġenti temporanji u l-aġenti b’kuntratt tal-Komunitajiet Ewropej li jaħdmu f’pajjiżi terzi, u li huma mħallsin fil-valuta tal-pajjiż fejn huma assenjati, huma adattati għal ċerti pajjiżi indikati fl-Anness. Dan l-Anness jinkludi ħames tabelli ta’ kull xahar li jindikaw il-pajjiżi kkonċernati kif ukoll id-dati suċċessivi għall-applikazzjoni f’kull pajjiż (l-1 ta’ Frar 2009, l-1 ta’ Marzu 2009, l-1 ta’ April 2009, l-1 ta’ Mejju 2009 u l-1 ta’ Ġunju 2009).
      Ir-rati tal-kambju użati għall-kalkolu ta’ dawn ir-remunerazzjonijiet huma stabbiliti f’konformità mal-modalitajiet ta’ implimentazzjoni tar-Regolament Finanzjarju u jikkorrispondu mad-dati differenti indikati fl-ewwel paragrafu.
      Artikolu 2
      Din id-Deċiżjoni għandha tidħol fis-seħħ fil-jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.

         Magħmul fi Brussell, il-25 ta’ Frar 2010.

               Għall-Kunsill, f’isem il-President,

            Catherine ASHTON

               Viċi President

         (1)  ĠU L 56, 4.3.1968, p. 1.

         (2)  ĠU L 181, 14.7.2009, p. 1.

         ANNESS

            FRAR 2009

                     Post tal-impjieg

                     Paritajiet ekonomiċi Frar 2009

                     Rati tal-kambju Frar 2009 (*)

                     Koeffiċjenti korrettivi Frar 2009 (**)

                     Azerbajġan (1)

                     0,9962

                     1,0578

                     94,2

                     Il-Belarus (2)

                     2 192

                     3 495,42

                     62,7

                     iċ-Ċilì

                     478,2

                     810,48

                     59,0

                     Iċ-Ċina

                     8,502

                     8,9653

                     94,8

                     Il-Kolombja

                     2 300

                     2 990,32

                     76,9

                     L-Indja

                     35,8

                     64,075

                     55,9

                     L-Indoneżja (Jakarta)

                     10 540

                     14 913,8

                     70,7

                     Il-Kazakistan (Almaty) (1)

                     150,2

                     161,79

                     92,8

                     Il-Kenja

                     78,23

                     103,009

                     75,9

                     Il-Lesotho

                     6,198

                     12,9979

                     47,7

                     Il-Liberja

                     84,28

                     84,6997

                     99,5

                     Il-Pakistan

                     48,48

                     101,889

                     47,6

                     Sierra Leone

                     3 356

                     3 998,59

                     83,9

                     Trinidad u Tobago

                     6,291

                     8,10395

                     77,6

                     Iż-Żambja (1)

                     3 331

                     6 548,29

                     50,9

            MARZU 2009

                     Post tal-impjieg

                     Paritajiet ekonomiċi Marzu 2009

                     Rati ta’ kambju Marzu 2009 (***)

                     Koeffiċjenti korrettivi Marzu 2009 (****)

                     Il-Kroazja (3)

                     7,21

                     7,386

                     97,6

                     L-Istati Uniti (New York)

                     1,367

                     1,2782

                     106,9

                     L-Etjopja

                     12,93

                     14,289

                     90,5

                     Il-Kazakistan (Astana)

                     140,3

                     191,460

                     73,3

                     Il-Papwa Ginea Ġdida (3)

                     3,265

                     3,47947

                     93,8

                     Is-Sirja

                     50,24

                     60,97

                     82,4

                     Il-Venezwela (4)

                     2,496

                     2,74813

                     90,8

            APRIL 2009

                     Post tal-impjieg

                     Paritajiet ekonomiċi April 2009

                     Rati tal-kambju April 2009 (*****)

                     Koeffiċjenti korrettivi April 2009 (******)

                     L-Afrika t’Isfel

                     6,162

                     12,8433

                     48,0

                     Il-Beliże

                     1,902

                     2,5947

                     73,3

                     Il-Kamerun (5)

                     678,9

                     655,957

                     103,5

                     L-Eritrea

                     10,43

                     20,8173

                     50,1

                     L-Istati Uniti (Washington)

                     1,264

                     1,3193

                     95,8

                     Il-Gana

                     1,045

                     1,859

                     56,2

                     L-Iżrael

                     5,915

                     5,5288

                     107,0

                     Il-Marokk (5)

                     9,319

                     11,2015

                     83,2

                     In-Niġerja

                     176,4

                     196,571

                     89,7

                     Ir-Repubblika Demokratika tal-Kongo (5)

                     1 185

                     1 100,11

                     107,7

            MEJJU 2009

                     Post tal-impjieg

                     Paritajiet ekonomiċi Mejju 2009

                     Rati tal-kambju Mejju 2009 (*******)

                     Koeffiċjenti korrettivi Mejju 2009 (********)

                     L-Arabja Sawdija

                     4,62

                     4,8515

                     95,2

                     Il-Belarus (6)

                     2 348

                     3 735,22

                     62,9

                     Il-Ħaiti

                     66,21

                     55,0576

                     120,3

                     Il-Kirgiżistan

                     53,52

                     56,48

                     94,8

                     Il-Libanu

                     1 795

                     1 999,85

                     89,8

                     Il-Kaledonja Ġdida

                     157

                     119,332

                     131,6

                     Is-Serbja

                     61,49

                     94,1782

                     65,3

                     Il-Venezwela (7)

                     2,64

                     2,85219

                     92,6

            ĠUNJU 2009

                     Post tal-impjieg

                     Paritajiet ekonomiċi Ġunju 2009

                     Rati ta’ kambju Ġunju 2009 (*********)

                     Koeffiċjenti korrettivi Ġunju 2009 (**********)

                     L-Alġerija

                     80,51

                     100,892

                     79,8

                     L-Azerbajġan (8)

                     1,048

                     1,11513

                     94,0

                     Il-Bosnja-Ħerzegovina (Sarajevo)

                     1,437

                     1,95583

                     73,5

                     Il-Kamerun (9)

                     644,4

                     655,957

                     98,2

                     Il-Kongo (Brazzaville)

                     794

                     655,957

                     121,0

                     Il-Kroazja (10)

                     6,843

                     7,3305

                     93,3

                     Il-Ġeorġja

                     2,06

                     2,2857

                     90,1

                     Il-Ginea Bissaw

                     712,6

                     655,957

                     108,6

                     Il-Gżejjer Fiġi

                     1,78

                     2,91971

                     61,0

                     Il-Gżejjer Solomon

                     10,23

                     10,9681

                     93,3

                     Il-Kazakistan (Almaty) (8)

                     159,4

                     209,7

                     76,0

                     Il-Marokk (9)

                     8,821

                     11,2615

                     78,3

                     Il-Messiku

                     11,97

                     18,3176

                     65,3

                     In-Nikaragwa

                     15,79

                     28,0214

                     56,3

                     In-Norveġja

                     11,26

                     8,9615

                     125,6

                     L-Uzbekistan

                     1 053

                     2 032,12

                     51,8

                     Il-Papwa Ginea Ġdida (10)

                     3,456

                     3,87597

                     89,2

                     Il-Paragwaj

                     4 748

                     7 003,48

                     67,8

                     Ir-Repubblika Demokratika tal-Kongo (9)

                     1 277

                     1 083,84

                     117,8

                     Is-Sudan tan-Nofsinhar (Juba)

                     3,108

                     3,37579

                     92,1

                     L-Isvizzera (Ġinevra)

                     1,692

                     1,5117

                     111,9

                     It-Taġikistan

                     3,498

                     6,04787

                     57,8

                     It-Turkija

                     1,654

                     2,1775

                     76,0

                     L-Ukraina

                     8,155

                     10,6411

                     76,6

                     L-Urugwaj

                     23,59

                     32,7002

                     72,1

                     Il-Jemen

                     187,9

                     279,175

                     67,3

                     Iż-Żambja (8)

                     3 540

                     7 126,41

                     49,7

            (*)  1 EURO = unitajiet ta’ munita nazzjonali (ħlief għal Kuba, l-Ekwado u El Salvador, fejn minflok jintużaw l-USD).

            (**)  Brussell = 100 %.

            (1)  Il-Koeffiċjenti ta’ dan il-post hu adattat darbtejn: għal Frar 2009 u għal Ġunju 2009.

            (2)  Il-Koeffiċjenti ta’ dan il-post hu adattat darbtejn: għal Frar 2009 u għal Mejju 2009.

            (***)  1 EURO = unitajiet ta’ munita nazzjonali (ħlief għal Kuba, l-Ekwado u El Salvador, fejn minflok jintużaw l-USD).

            (****)  Brussell = 100 %.

            (3)  Il-Koeffiċjenti ta’ dan il-post hu adattat darbtejn: għal Marzu 2009 u għal Ġunju 2009.

            (4)  Il-Koeffiċjenti ta’ dan il-post hu adattat darbtejn: għal Marzu 2009 u għal Mejju 2009.

            (*****)  1 EURO = unitajiet ta’ munita nazzjonali (ħlief għal Kuba, l-Ekwado u El Salvador, fejn minflok jintużaw l-USD).

            (******)  Brussell = 100 %.

            (5)  Il-Koeffiċjenti ta’ dan il-post hu adattat darbtejn: għal April 2009 u għal Ġunju 2009.

            (*******)  1 EURO = unitajiet ta’ munita nazzjonali (ħlief għal Kuba, l-Ekwado u El Salvador, fejn minflok jintużaw l-USD).

            (********)  Brussell = 100 %.

            (6)  Il-Koeffiċjenti ta’ dan il-post hu adattat darbtejn: għal Frar 2009 u għal Mejju 2009.

            (7)  Il-Koeffiċjenti ta’ dan il-post hu adattat darbtejn: għal Marzu 2009 u għal Mejju 2009.

            (*********)  1 EURO = unitajiet ta’ munita nazzjonali (ħlief għal Kuba, l-Ekwado u El Salvador, fejn minflok jintużaw l-USD).

            (**********)  Brussell = 100 %.

            (8)  Il-Koeffiċjenti ta’ dan il-post hu adattat darbtejn: għal Frar 2009 u għal Ġunju 2009.

            (9)  Il-Koeffiċjenti ta’ dan il-post hu adattat darbtejn: għal April 2009 u għal Ġunju 2009.

            (10)  Il-Koeffiċjenti ta’ dan il-post hu adattat darbtejn: għal Marzu 2009 u għal Ġunju 2009.


title: Id-Deċiżjoni tal-Kunsill tat-22 ta' Diċembru 2003 dwar il-konklużjoni ta' Protokoll addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri min-naħa, u r-Rumanija, min-naħa l-oħra, li jistabbilixxi l-arranġamenti tal-kummerċ għal ċerti prodotti tal-ħut u tas-sajd

text:
Avviż Legali Importanti

|

32004D0107

Official Journal L 032 , 05/02/2004 P. 0011 - 0011

		Id-Deċiżjoni tal-Kunsilltat-22 ta' Diċembru 2003dwar il-konklużjoni ta' Protokoll addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri min-naħa, u r-Rumanija, min-naħa l-oħra, li jistabbilixxi l-arranġamenti tal-kummerċ għal ċerti prodotti tal-ħut u tas-sajd(2004/107/KE)IL-KUNSILL TA' L-UNJONI EWROPEA,Wara li kkunsidrat it-Trattat li jistabbilixxi l-Komunitajiet Ewropej, u partikolarment l-Artikolu 133 flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidrat il-proposta tal-Kummissjoni,Billi:(1) Huwa mixtieq illi permezz ta' Protokoll addizzjonali jitlesta l-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri min-naħa, u r-Rumanija min-naħa l-oħra [1], sabiex jipprovdu għal kondizzjonijiet preferenzjali għall-importazzjoni fil-Komunità ta' ċerti prodotti ta' ħut u tas-sajd li joriġinaw mir-Rumanija, u fir-Rumanija ta' ċerti prodotti ta' ħut u tas-sajd li joriġinaw fil-Komunità.(2) Għal dan il-għan Protokoll ġdid li jistabbilixxi l-arranġamenti tal-kummerċ għal ċerti prodotti ta' ħut u tas-sajd, għandhom jiġu miżjuda ma' l-istess Ftehim Ewropew.(3) Il-Protokoll għandu jiġi approvat,IDDEĊIEDA DAN LI ĠEJ:Artikolu 1Il-Protokoll addizzjonali, tal-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri min-naħa u r-Rumanija min-naħa l-oħra, li jistabbilixxi l-arranġamenti tal-kummerċ għal ċerti prodotti ta' ħut u tas-sajd, huwa b'dan approvat għall-Komunità.It-test tal-Protokoll addizzjonali huwa anness ma' din id-Deċiżjoni.Artikolu 2Il-President tal-Kunsill għandu jinnotifika l-approvazzjoni tal-Komunità tal-Protokoll lill-Gvern tar-Rumanija skond l-Artikolu 4 tiegħu.Magħmul fi Brussel, fit-22 ta' Diċembru 2003.F'isem il-KunsillIl-PresidentA. Matteoli[1] ĠU L 357, tal-31.12.1994, pġ. 2.--------------------------------------------------


title: Deċiżjoni tal-Kunsill 2014/214/PESK tal-14 ta' April 2014 li temenda d-Deċiżjoni tal-Kunsill 2013/184/PESK dwar il-miżuri restrittivi kontra l-Mjanmar/Burma

text:
                  15.4.2014

                  MT

                  Il-Ġurnal Uffiċjali tal-Unjoni Ewropea

                  L 111/84

         DEĊIŻJONI TAL-KUNSILL 2014/214/PESK
         tal-14 ta' April 2014
         li temenda d-Deċiżjoni tal-Kunsill 2013/184/PESK dwar il-miżuri restrittivi kontra l-Mjanmar/Burma
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Billi:

                     (1)

                     Fit-22 ta' April 2013, il-Kunsill adotta d-Deċiżjoni 2013/184/PESK (1).

                     (2)

                     Abbażi ta' rieżami tad-Deċiżjoni 2013/184/PESK, il-miżuri restrittivi għandhom jiġġeddu sat-30 ta' April 2015.

                     (3)

                     Id-Deċiżjoni 2013/184/PESK għandha tiġi emendata kif meħtieġ,

               ADOTTA DIN ID-DEĊIŻJONI:

            Artikolu 1
            Id-Deċiżjoni 2013/184/PESK hija b'dan emendata kif ġej:
            L-Artikolu 3 għandu jiġi sostitwit b'dan li ġej:

                  “Artikolu 3
                  Din id-Deċiżjoni għandha tapplika sat-30 ta' April 2015. Hija għandha tinżamm taħt rieżami regolari. Għandha tiġġedded, jew tiġi emendata kif adatt, jekk il-Kunsill iqis li l-objettivi tagħha ma jkunux intlaħqu.”.

            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fil-Lussemburgu, l-14 ta' April 2014.

                  Għall-Kunsill

                  Il-President

               C. ASHTON

            (1)  Id-Deċiżjoni tal-Kunsill 2013/184/PESK tat-22 ta' April 2013 dwar il-miżuri restrittivi kontra l-Mjanmar/Burma u li tħassar id-Deċiżjoni 2010/232/PESK (ĠU L 111, 23.4.2013, p. 75).


title: Id-Deċiżjoni tal-Kummissjoni tat-12 ta' Lulju 1983 li tippreskrivi metodi ta' koperazzjoni bejn il-Komunita` Ekonomika Ewropea u l-Kummissjoni Internazzjonali dwar l-Istat Ċivili

text:
Avviż Legali Importanti

|

31983D0473

Official Journal L 260 , 21/09/1983 P. 0019 - 0019 Finnish special edition: Chapter 11 Volume 11 P. 0021  Spanish special edition: Chapter 11 Volume 18 P. 0289  Swedish special edition: Chapter 11 Volume 11 P. 0021  Portuguese special edition Chapter 11 Volume 18 P. 0289

		Id-Deċiżjoni tal-Kummissjonitat-12 ta' Lulju 1983li tippreskrivi metodi ta' koperazzjoni bejn il-Komunità Ekonomika Ewropea u l-Kummissjoni Internazzjonali dwar l-Istat Ċivili(83/473/KEE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ekonomika Ewropea, u b'mod partikolari l-Artikolu 229 tiegħu,Billi l-Komunitajiet Ewropej stabbilew relazzjonijiet xierqa ma' diversi organizzazzjonijiet internazzjonali; billi d-diversi Ftehim korrispondenti, konklużi mill-Kummissjoni, jikkonċernaw ir-relazzjonijiet tax-xogħol bejn il-Komunitajiet Ewropej u l-organizzazzjonijiet internazzjonali u jistabbilixxu sistema ta' koperazzjoni maħsuba biex tiżgura t-tħaddim bla nkwiet tagħhom;Billi l-Komunità Ekonomika Ewropea u l-Kummissjoni Internazzjonali dwar l-Istat Ċivili għandhom interessi komuni f'diversi oqsma ta' l-approssimazzjoni ta' liġijiet, notevolment fis-setturi tal-liġi tal-familja u l-liġi dwar l-istat ċivili u l-kapaċità ġuridika ta' l-individwi;Billi hu rakkomandabbli li jkunu preskritti l-metodi ta' koperazzjoni bejn iż-żewġ organizzazzjonijiet,ADDOTTAT DIN ID-DEĊIŻJONI:Artikolu unikuIl-Ftehim dwar metodi ta' kooperazzjoni li jirriżulta minn bdil ta' ittri bejn il-Komunita' Ekonomika Ewropea u l-Kummissjoni Internazzjonali dwar l-Istat Ċivili hu hawnhekk approvat.Magħmul fi Brussel, fit-12 ta' Lulju 1983.Għall-KummissjoniKarl-Heinz NarjesMembru tal-Kummissjoni--------------------------------------------------


title: 2013/504/UE: Deċiżjoni tal-kontrollur Ewropew għall-protezzjoni tad-data tas- 17 ta’ Diċembru 2012 dwar l-adozzjoni tar-Regoli ta’ Proċedura

text:
               15.10.2013

               MT

               Il-Ġurnal Uffiċjali tal-Unjoni Ewropea

               L 273/41

         DEĊIŻJONI TAL-KONTROLLUR EWROPEW GĦALL-PROTEZZJONI TAD-DATA
   tas-17 ta’ Diċembru 2012
   dwar l-adozzjoni tar-Regoli ta’ Proċedura
   (2013/504/UE)
   IL-KONTROLLUR EWROPEW GĦALL-PROTEZZJONI TAD-DATA,
   Wara li kkunsidra r-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwi fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ dik id-data
       (1), u b’mod partikulari l-Artikolu 46(k) tiegħu,
   Billi:

               (1)

               L-Artikolu 8 tal-Karta tad-Drittijiet Fundamentali u l-Artikolu 16 tat-Trattat dwar il-Funzjonament tal-Unjoni Ewropea jipprevedu li l-konformità mar-regoli relatati mal-protezzjoni ta’ individwi fir-rigward tal-ipproċessar ta’ dejta personali li tirrigwardahom mill-istituzzjonijiet, korpi, uffiċċji u aġenziji tal-Unjoni għandha tkun soġġetta għall-kontroll minn awtorità indipendenti.

               (2)

               Ir-Regolament (KE) Nru 45/2001 jipprevedi t-twaqqif ta’ awtorità indipendenti, imsejħa l-Kontrollur Ewropew għall-Protezzjoni tad-Data, responsabbli li tiżgura li d-drittijiet fundamentali u l-libertajiet ta’ persuni fiżiċi, u b’mod partikulari d-dritt tagħhom għall-privatezza fir-rigward tal-ipproċessar tad-dejta personali, jiġu rrispettati mill-istituzzjonijiet u l-korpi tal-Unjoni.

               (3)

               Ir-Regolament (KE) Nru 45/2001 jipprevedi wkoll id-dmirijiet u s-setgħat tal-Kontrollur Ewropew għall-Protezzjoni tad-Data, kif ukoll għall-ħatra ta’ Kontrollur Ewropew għall-Protezzjoni tad-Data u ta’ Assistent Kontrollur.

               (4)

               Ir-Regolament (KE) Nru 45/2001 jipprevedi wkoll li l-Kontrollur Ewropew għall-Protezzjoni tad-Data għandu jkun assistit minn Segretarjat u jistabbilixxi għadd ta’ dispożizzjonijiet li jirrigwardaw il-persunal u materji marbuta mal-baġit.

               (5)

               Id-Deċiżjoni Nru 1247/2002/KE tal-Parlament Ewropew, tal-Kunsill u tal-Kummissjoni tal-1 ta’ Lulju 2002 dwar ir-regolamenti u l-kondizzjonijiet ġenerali li jirregolaw il-qadi tad-dmirijiet tal-Kontrollur Ewropew għall-Protezzjoni tad-Data, tistabbilixxi għadd ta’ dispożizzjonijiet addizzjonali dwar dan is-suġġett. (2)

               (6)

               Dispożizzjonijiet oħra tal-liġi tal-Unjoni jipprevedi d-dmirijiet u s-setgħat addizzjonali tal-Kontrollur Ewropew għall-Protezzjoni tad-Data.

         ADOTTA DAWN IR-REGOLI TA’ PROĊEDURA:
   KAPITOLU I

      DISPOŻIZZJONIJIET ĠENERALI

   Artikolu 1
   Twettiq tad-dmirijiet u s-setgħat
   Il-Kontrollur Ewropew għall-Protezzjoni tad-Data għandu jwettaq id-dmirijiet u s-setgħat imposti mir-Regolament (KE) Nru 45/2001 u minn dispożizzjonijiet oħra tal-liġi tal-Unjoni.
   Artikolu 2
   Definizzjonijiet
   F’dawn ir-Regoli:

               (a)

               “ir-Regolament” tfisser ir-Regolament (KE) Nru 45/2001;

               (b)

               “l-istituzzjoni” tfisser istituzzjoni, korp, uffiċċju jew aġenzija tal-Unjoni soġġetti għar-Regolament (KE) Nru 45/2001;

               (c)

               “il-KEPD” tfisser il-Kontrollur Ewropew għall-Protezzjoni tad-Data bħala istituzzjoni;

               (d)

               “il-Kontrollur” tfisser, sakemm mhux speċifikat mod ieħor, il-persuni li għandhom il-kariga ta’ Kontrollur Ewropew għall-Protezzjoni tad-Data u ta’ Assistent Kontrollur;

               (e)

               “miżura amministrattiva” tfisser deċiżjoni jew kull att ieħor tal-amministrazzjoni tal-Unjoni li jkollu applikazzjoni ġenerali relatati mal-ipproċessar ta’ dejta personali imwettaq mill-istituzzjoni.

         KAPITOLU II

      L-ISTITUZZJONI U S-SEGREATARJAT

   Artikolu 3
   Indipendenza, governanza tajba u mġiba amministrattiva tajba
   1.   Skont l-Artikolu 44 tar-Regolament, il-Kontrollur għandu jaġixxi b’indipendenza sħiħa fl-eżerċizzju tad-dmirijiet tiegħu jew tagħha.
   2.   Il-Kontrollur għandu jiżgura l-funzjonament xieraq tas-servizzi disponibbli għat-twettiq tal-kompiti msemmija fl-Artikolu 1, filwaqt li jqis il-prinċipji tal-governanza tajba, tal-imġiba amministrattiva tajba u tal-ġestjoni tajba.
   Artikolu 4
   Ir-rwoli tal-Kontrollur u tal-Assistent Kontrollur
   1.   Il-Kontrollur u l-Assistent Kontrollur, bħala membri tal-istituzzjoni, għandhom ikunu responsabbli mill-adozzjoni ta’ strateġiji, politiki u deċiżjonijiet, u għandhom jaħdmu flimkien fit-twettiq tal-kompiti imsemmija fl-Artikolu 1. L-Assistent Kontrollur għandu jwettaq dawk il-kompiti, f’każ li l-Kontrollur ikun assenti jew ma jkunx jista’ jaġixxi, u viċi versa.
   2.   Il-Kontrollur u l-Assistent Kontrollur għandhom ifittxu li jilħqu kunsens dwar strateġiji u politiki ġenerali u materji oħra importanti, inklużi dawk relatati mas-Segretarjat. Il-Kontrollur għandu jiddeċiedi fejn ma jistax jintlaħaq kunsens u l-materja tkun urġenti.
   3.   Il-Kontrollur, filwaqt li jaġixxi f’kooperazzjoni mill-qrib mal-Assistent Kontrollur, għandu jiddetermina t-taqsim tax-xogħol bejniethom, inkluż min minnhom għandu jkollu r-responsabbiltà ewlenija fit-tħejjija, l-adozzjoni u s-segwitu ta’ deċiżjonijiet u d-delegazzjoni tal-kompiti lill-Assistent Kontrollur, fejn xieraq.
   Artikolu 5
   Is-Segretarjat
   1.   Skont l-Artikolu 43(4) tar-Regolament, il-Kontrollur għandu jkun assistit minn Segretarjat, li l-kompiti u l-metodi ta’ ħidma tiegħu għandhom jiġu definiti mill-Kontrollur.
   2.   Il-Kontrollur jista’ jiddelega ċerti ħidmiet lil membri individwali tal-persunal, bil-possibbiltà li jiġu sostitwiti minn membri oħra tal-persunal.
   3.   The Kontrollur għandu jistabbilixxi l-għadd ta’ Taqsimiet u ta’ Setturi li jiffurmaw is-Segretarjat biex jassistu fit-tħejjija u t-twettiq tal-kompiti imsemmija fl-Artikolu 1. Kull Taqsima jew Settur għandhom jitmexxew minn Kap tat-Taqsima jew tas-Settur.
   Artikolu 6
   Id-Direttur
   1.   Is-Segretarjat għandu jitmexxa minn Direttur, li għandu jieħu l-miżuri kollha meħtieġa biex jiżgura l-funzjonament xieraq tas-Segretarjat u l-użu effiċjenti tar-riżorsi, inkluża s-sostituzzjoni tad-Direttur f’każ li jkun assenti jew ma jkunx jista’ jaġixxi.
   2.   Id-Direttur għandu jkun responsabbli:

               (a)

               mit-tħejjija u l-implimentazzjoni tal-istrateġiji u l-politiki;

               (b)

               mill-kontribut lejn l-evalwazzjoni u l-iżvilupp tagħhom;

               (c)

               mill-koordinazzjoni u l-ippjanar ta’ attivitajiet, il-kejl tal-prestazzjoni u r-rappreżentanza tal-istituzzjoni f’relazzjonijiiet ma’ istituzzjonijiet u korpi oħra, fejn xieraq.

         Artikolu 7
   Il-Bord ta’ Tmexxija
   1.   Il-Bord ta’ Tmexxija għandu jkun magħmul mill-Kontrollur, l-Assistent Kontrollur u d-Direttur. Il-Bord għandu jiltaqa’ b’mod regolari, normalment darba fil-ġimgħa, biex jiddiskuti strateġiji u politiki ġenerali u materji oħra importanti u jikkontribwixxi għall-koordinazzjoni tajba tal-attivitajiet rilevanti.
   2.   Id-Direttur għandu jiżgura l-funzjonament xieraq tas-segretarjat tal-Bord ta’ Tmexxija.
   Artikolu 8
   Laqgħa tad-Direttur
   Id-Direttur għandu jiltaqa’ b’mod regolari, normalment darba f’ġimgħa, mal-Kapijiet tat-Taqsimiet u tas-Setturi biex jiżgura l-koordinazzjoni u l-ippjanar tal-attivitajiet u l-preparazzjoni u l-implimentazzjoni tal-istrateġiji u l-politiki. Id-Direttur għandu jiżgura l-funzjonament xieraq tas-segretarjat tal-Laqgħa tad-Direttur.
   Artikolu 9
   Awtorità ta’ ħatra
   1.   Id-Direttur għandu jeżerċita s-setgħat mogħtija lill-awtorità ta’ ħatra fit-tifsira tal-Artikolu 2 tar-Regolamenti tal-Persunal tal-uffiċjali tal-Unjoni Ewropea u s-setgħat mogħtija lill-awtorità awtorizzata tikkonkludi kuntratti ta’ impjieg skont l-Artikolu 6 tal-Kondizzjonijiet tal-Impjieg ta’ ħaddiema oħra tal-Unjoni Ewropea u s-setgħat l-oħra kollha relatati li jirriżultaw minn deċiżjonijiet amministrattivi oħra, kemm fi ħdan il-KEPD kif ukoll ta’ natura interistituzzjonali, sakemm id-deċiżjoni tal-Kontrollur dwar l-eżerċizzju tas-setgħat mogħtija lill-awtorità ta’ ħatra u lill-awtorità awtorizzata li tikkonkludi kuntratti ta’ impjieg ma tipprevedix mod ieħor.
   2.   Id-Direttur jista’ jiddelega l-eżerċizzju tas-setgħat imsemmija f’paragrafu 1 lill-uffiċjal responsabbli mill-amminstrazzjoni tar-riżorsi umani.
   Artikolu 10
   L-uffiċjal ta’ awtorizzazzjoni u l-uffiċjal tal-kontabilità
   1.   Is-setgħat tal-uffiċjal ta’ awtorizzazzjoni għandhom jiġu eżerċitati mill-Kontrollur. Is-setgħat tal-uffiċjal ta’ awtorizzazzjoni b’delega u tal-uffiċjal ta’ awtorizzazzjoni b’sottodelega għandhom jiġu eżerċitati minn dawk maħtura fil-karta tal-ħidmiet u r-responsabbiltajiet tal-uffiċjali ta’ awtorizzazzjoni b’delega u fil-karta tal-ħidmiet u r-responsabbiltajiet tal-uffiċjali ta’ awtorizzazzjoni b’sottodelega.
   2.   L-uffiċjal tal-kontabilità tal-Kummissjoni Ewropea għandu jkun l-uffiċjal tal-kontabilità tal-KEPD.
   KAPITOLU III

      DELEGA U DEPUTAZZJONI

   Artikolu 11
   Delega
   1.   Il-Kontrollur jista’ jiddelega lid-Direttur is-setgħa li jadotta jew jiffirma t-test definittiv ta’ kwalunkwe deċiżjoni jew opinjoni li s-sustanza tagħha tkun diġà ġiet determinata.
   2.   Meta s-setgħat ikunu ġew delegati lid-Direttur skont il-paragrafu 1, id-Direttur, fl-assenza tiegħu jew tagħha, jista’ jissottodelega lill-Kap tat-Taqsima jew tas-Settur ikkonċernat is-setgħa li jeżerċita dawn is-setgħat.
   3.   Il-paragrafi 1 u 2 għandhom ikunu bla preġudizzju għar-regoli li jikkonċernaw id-delegazzjoni fir-rigward tas-setgħat mogħtija lill-awtorità li taħtar jew ta’ dawk li jikkonċernaw materji finanzjarji kif previst fl-Artikoli 9 u 10.
   Artikolu 12
   Deputazzjoni
   1.   Fl-assenza tal-Kontrollur u tal-Assistant Kontrollur jew fejn dawn ma jistgħux jeżerċitaw il-funzjonijiet tagħhom, id-Direttur għandu jaġixxi fejn xieraq bħala sostitut f’materji li jitolbu attenzjoni urġenti matul din l-assenza jew inabbiltà ta’ aġir.
   2.   Meta d-Direttur ma jkunx jista’ jeżerċita l-funzjonijiet tiegħu jew tagħha jew il-kariga tkun vakanti u ebda uffiċjal ma jkun ġie nominat mill-Kontrollur, il-funzjonijiet tad-Direttur għandhom jiġu eżerċitati mill-Kap tat-Taqsima jew tas-Settur preżenti li jkollu l-ogħla grad jew, f’każ tal-istess grad, mill-Kap tat-Taqsima jew tas-Settur bl-iktar anzjanità fil-grad jew, f’każ ta’ anzjanità indaqs, minn min ikun l-ikbar fl-età.
   3.   Jekk ma jkun hemm ebda Kap tat-Taqsima jew tas-Settur preżenti u ebda uffiċjal ma jkun ġie nominat, l-uffiċjal preżenti fi ħdan dik it-Taqsima jew Settur li jkollu l-ogħla grad jew, f’każ tal-istess grad, l-uffiċjal bl-iktar anzjanità fil-grad jew, f’każ ta’ anzjanità indaqs, dak li jkun l-ikbar fl-età, għandu jaġixxi minfloku.
   4.   Jekk xi superjur ġerarkiku ieħor ma jkunx jista’ jeżerċita d-dmirijiet tiegħu jew tagħha, jew meta l-kariga tkun vakanti, id-Direttur għandu jaħtar uffiċjal bi qbil mal-Kontrollur. Jekk ebda sostitut ma jkun ġie nominat, id-delega għandha tiġi eżerċitata mill-uffiċjal preżenti fit-Taqsima jew fis-Settur ikkonċernat li jkollu l-ogħla grad jew, f’każ tal-istess grad, mis-subordinat li jkollu l-iktar anzjanità fil-grad jew, f’każ ta’ anzjanità ndaqs, dak li jkun l-ikbar fl-età.
   5.   Il-paragrafi 1 sa 4 għandhom ikunu bla preġudizzju għar-regoli li jikkonċernaw id-delegazzjoni fir-rigward tas-setgħat mogħtija lill-awtorità li taħtar jew ta’ dawk li jikkonċernaw materji finanzjarji kif previst fl-Artikoli 9 u 10.
   KAPITOLU IV

      IPPJANAR

   Artikolu 13
   Pjan ta’ Ġestjoni Annwali
   1.   Skont il-prinċipji ta’ amministrazzjoni tajba u ta’ ġestjoni finanzjarja tajba, il-KEPD kull sena għandu jistabbilixxi Pjan ta’ Ġestjoni Annwali. Dan il-pjan għandu jittraduċi l-istrateġija tal-KEPD għal żmien twil f’objettivi ġenerali u speċifiċi. L-indikaturi ta’ prestazzjoni u l-miri għandhom jiġu definiti u mkejlin darbtejn fis-sena biex il-kisbiet jiġu ssorveljati u segwiti.
   2.   Analiżi tar-riskju tal-attivitajiet ippjanati tal-KEPD għandha tiġi inkorporata fil-Pjan ta’ Ġestjoni Annwali, li għandu jinkludi r-riskji identifikati u pjan biex ir-riskji jittaffew.
   Artikolu 14
   Rapport Annwali
   1.   Skont l-Artikolu 48 tar-Regolament, il-KEPD għandu jissottometti rapport annwali tal-attivitajiet (“Rapport Annwali”) lill-Parlament Ewropew, lill-Kunsill u lill-Kummissjoni u jgħaddih lill-istituzzjonijiet l-oħra.
   2.   Ir-Rapport Annwali għandu jiġi ppreżentat u ppubblikat fis-sit elettroniku tal-KEPD sa mhux aktar tard mill-1 ta’ Lulju tas-sena ta’ wara.
   3.   Il-KEPD għandu jikkonsidra l-kummenti li jissottomettu l-istituzzjonijiet l-oħra msemmija f’paragrafu 1 taħt l-Artikolu 48(2) tar-Regolament bil-ħsieb ta’ eżami sussegwenti possibbli tar-rapport fil-Parlament Ewropew.
   KAPITOLU V

      PROĊEDURI SPEĊIFIĊI

      TAQSIMA 1

         Dispożizzjonijiet ġenerali

   Artikolu 15
   Prinċipji ta’ gwida u valuri fundamentali
   1.   Il-KEPD għandu jaġixxi fl-interess pubbliku bħala korp espert, indipendenti, kredibbli u awtorevoli fil-qasam tal-protezzjoni tad-dejta, fil-livell tal-Unjoni. L-interventi tal-KEPD għandhom ikunu bbażati fuq l-imparzjalità, l-integrità, it-trasparenza u l-prammatiżmu.
   2.   Il-KEPD għandu jimpenja ruħu b’mod kostruttiv mal-partijiet interessati biex jiżgura bilanċ ġust bejn il-protezzjoni tad-dejta u l-privatezza, u interessi u politiki oħrajn.
   3.   Is-sorveljanza tal-istituzzjonijiet għandha tkun ibbażata fuq il-prinċipju li r-responsabbiltà tal-konformità taqa’ primarjament fuq il-kontrolluri nfushom.
   Artikolu 16
   Politika dwar l-attivitajiet
   Il-KEPD għandu jadotta dokumenti ta’ politika bil-għan li jistipula l-elementi ewlenin tal-politika tal-KEPD li tikkonċerna attivitajiet speċifiċi, fejn dan ikun rilevanti biex tingħata gwida dwar il-pożizzjoni tal-KEPD f’relazzjoni ma’ attività speċifika. Id-dokumenti ta’ politika għandhom jiġu aġġornati regolarment.
   Artikolu 17
   Monitoraġġ tal-konformità mar-Regolament
   Il-KEPD għandu jagħmel eżerċizzji regolari ta’ monitoraġġ biex jiżgura ħarsa ġenerali adegwata tal-konformità mal-protezzjoni tad-dejta fi ħdan l-istituzzjonijiet. Dawn l-eżerċizzji jistgħu jkunu ġenerali jew iktar immirati, ibbażati fuq l-għarfien u l-evidenza miġbura waqt it-twettiq tal-attivitajiet ta’ superviżjoni.
   Artikolu 18
   Infurzar
   Il-KEPD għandu jinforza l-obbligi tal-protezzjoni tad-dejta billi jinqeda bis-setgħat mogħtija fl-Artikolu 47 tar-Regolament. Dawn is-setgħat għandhom jintużaw sal-limitu massimu tagħhom f’każijiet serji, maħsuba jew ripetuti ta’ nuqqas ta’ konformità.

      TAQSIMA 2

         Verifiki minn qabel

   Artikolu 19
   Talba għal verifika minn qabel
   1.   Skont l-Artikolu 27 tar-Regolament, operazzjonijiet tal-ipproċessar li x’aktarx joħolqu riskji speċifiċi lid-drittijiet u l-libertajiet ta’ suġġetti tad-dejta minħabba n-natura, l-iskop jew l-għanijiet tagħhom, għandhom ikunu s-suġġetti ta’ verifika minn qabel mill-KEPD wara notifika mill-Uffiċjal tal-Protezzjoni tad-Dejta ta’ xi istituzzjoni.
   2.   F’każ ta’ dubju dwar il-ħtieġa ta’ verifika minn qabel, il-KEPD għandu jiddetermina fuq talba tal-Uffiċjal tal-Protezzjoni tad-Dejta jekk operazzjoni tal-ipproċessar toħloqx riskji speċifiċi jew le u, jekk iva, jistieden lill-Uffiċjal tal-Protezzjoni tad-Dejta biex jinnotifika l-każ kif xieraq.
   3.   Jekk operazzjoni tal-ipproċessar ma toħloqx riskji speċifiċi, il-KEPD jista’ xorta waħda jindirizza ċerti rakkomandazzjonijiet lill-istituzzjoni.
   4.   In-notifiki għal verifika minn qabel għandhom jintbagħtu lis-segretarjat tal-KEPD permezz tal-email billi tintuża l-formola standard tal-KEPD.
   5.   Kull tagħrif addizzjonali rilevanti relatat mal-operazzjoni ta’ pproċessar li ġiet notifikata jista’ jiġi anness mal-formola ta’ notifika.
   Artikolu 20
   Opinjonijiet dwar verifika minn qabel
   1.   Il-KEPD għandu jadotta opinjoni li fiha jiġu ppreżentati r-raġunijiet u l-konklużjonijiet rilevanti tal-verifika minn qabel.
   2.   Jekk l-ipproċessar notifikat ikun jinvolvi l-ksur possibbli ta’ xi dispożizzjoni tar-Regolament, il-KEPD għandu fejn xieraq jagħmel proposti biex dak il-ksur jiġi evitat.
   Artikolu 21
   Skadenzi u sospensjonijiet għall-adozzjoni ta’ opinjoni dwar verifika minn qabel
   1.   Skont l-Artikolu 27(4) tar-Regolament, il-KEPD għandu jagħti l-opinjoni dwar verifika minn qabel fi żmien xahrejn minn meta jirċievi n-notifika. Il-KEPD jista’ jitlob kull informazzjoni oħra li titqies neċessarja. Il-perjodu ta’ xahrejn jista’ jiġi sospiż sakemm il-KEPD ikun kiseb l-informazzjoni li tkun intalbet. Il-perjodu ta’ xahrejn jista’ jiġi estiż darba b’xahrejn oħra meta l-kumplessità tal-kwistjoni titlob hekk.
   2.   Jekk l-opinjoni ma tkunx ingħatat sal-aħħar tal-perjodu ta’ xahrejn, jew ta’ xi estensjoni tiegħu, għandha titqies li tkun favorevoli.
   3.   Id-data tal-bidu li fuqha tinħadem l-iskadenza għandha tkun il-jum li jiġi wara d-data meta tkun ġiet riċevuta l-formola ta’ notifika.
   4.   Jekk id-data tal-għeluq tkun festa pubblika jew xi jum ieħor li fih s-servizzi tal-KEPD jkunu magħluqin, il-jum tax-xogħol li jkun imiss għandu jitqies bħala d-data tal-għeluq biex tingħata l-opinjoni.
   Artikolu 22
   Skadenzi u sospensjonijiet
   1.   Qabel ma jadotta opinjoni, il-KEPD għandu jibgħat abbozz tal-opinjoni lill-istituzzjoni għar-rispons dwar aspetti prattiċi u ineżattezzi fattwali. L-istituzzjoni għandha tissottometti r-rispons tagħha fi żmien 10 ijiem minn meta tirċievi l-abbozz. Dan il-perjodu jista’ jiġi estiż fuq talba raġunata tal-kontrollur. It-talba għar-rispons għandha tissospendi l-perjodu msemmi fl-Artikolu 21(1). Jekk ma jirċievi ebda rispons sad-data ta’ skadenza, il-KEPD għandu jipproċedi bl-adozzjoni tal-opinjoni.
   2.   Il-KEPD għandu jagħti lill-istituzzjoni tliet xhur mid-data tal-adozzjoni tal-opinjoni biex tipprovdi informazzjoni dwar l-implimentazzjoni tar-rakkomandazzjonijiet magħmula fl-opinjoni. Din l-informazzjoni għandha tkun soġġetta għal segwitu mill-KEPD.
   Artikolu 23
   Reġistru tal-verifiki minn qabel
   1.   Skont l-Artikolu 27(5) tar-Regolament, il-KEPD għadnu jżomm reġistru tal-operazzjonijiet kollha tal-ipproċessar li jkunu ġew notifikati skont l-Artikolu 27 tar-Regolament.
   2.   Ir-reġistru għandu jeskludi kull referenza għal miżuri ta’ sigurtà. Għandu jkun fih link għall-opinjoni tal-KEPD u informazzjoni dwar id-data ta’ skadenza għall-provediment tal-informazzjoni mill-istituzzjoni skont l-Artikolu 22(2). Ir-reġistru għandu jkun disponibbli fuq is-sit elettroniku tal-KEPD.

      TAQSIMA 3

         Konsultazzjoni amministrattiva

   Artikolu 24
   Konsultazzjoni amministrattiva
   1.   Skont l-Artikolu 28(1) tar-Regolament, il-KEPD għandu jiġi informat mill-istituzzjonijiet meta dawn ifasslu miżuri amministrattivi relatati mal-ipproċessar ta’ dejta personali.
   2.   Skont l-Artikolu 46(d) tar-Regolament, il-KEPD għandu jagħti pariri lill-istituzzjonijiet, bi tweġiba għal konsultazzjoni, dwar il-kwistjonijiet kollha li jikkonċernaw l-ipproċessar ta’ dejta personali, b’mod partikulari qabel ma jfasslu regoli interni relatati mal-protezzjoni tad-drittijiet fundamentali u l-libertajiet fir-rigward tal-ipproċessar ta’ dejta personali.
   3.   Fil-prinċipju, il-KEPD għandu jikkonsidra biss konsultazzjonijiet li l-ewwel ikunu ġew sottomessi għall-konsultazzjoni tal-Uffiċjal għall-Protezzjoni tad-Dejta tal-istituzzjoni konċernata.
   Artikolu 25
   Opinjonijiet
   1.   Il-KEPD fil-prinċipju għandu jagħti opinjoni fi żmien xahrejn minn meta jirċievi l-konsultazzjoni. Il-KEPD jista’ jitlob kull informazzjoni oħra li jqis neċessarja. Il-perjodu ta’ xahrejn jista’ jiġi sospiż sakemm il-KEPD jkun kiseb l-informazzjoni li tkun intalbet.
   2.   Il-KEPD għandu jagħti lill-istituzzjoni tliet xhur mid-data tal-adozzjoni tal-opinjoni biex tipprovdi informazzjoni dwar l-implimentazzjoni tar-rakkomandazzjonijiet magħmula fl-opinjoni. L-informazzjoni għandha tkun soġġetta għal segwitu mill-KEPD.

      TAQSIMA 4

         Konsultazzjoni leġiżlattiva u ta’ politika

   Artikolu 26
   L-iskop tal-konsultazzjoni
   1.   Skont l-Artikolu 41 u 28(2) tar-Regolament, il-KEPD għandu jagħti pariri dwar proposti leġiżlattivi bbażati fuq it-Trattati u dwar atti u dokumenti oħra, bħal:

               (a)

               deċiżjonijiet taħt il-politika estera u ta’ sigurtà komuni;

               (b)

               atti ta’ implimentazzjoni u delega;

               (c)

               dokumenti relatati ma’ ftehimiet ma’ pajjiżi terzi u organizzazzjonijiet internazzjonali;

               (d)

               inizjattivi leġiżlattivi tal-Istati Membri taħt it-Trattati;

               (e)

               inizjattivi għal kooperazzjoni aħjar;

               (f)

               atti li mhumiex vinkolanti bħal rakkomandazzjonijiet u komunikazzjonijiet relatati mal-protezzjoni tad-drittijiet u l-libertajiet ta’ individwi fir-rigward tal-ipproċessar ta’ dejta personali.

         Il-KEPD għandu jagħti dawn il-pariri wara konsultazzjoni mill-Kummissjoni skont l-Artikolu 28(2) tar-Regolament, wara kwalunkwe talba oħra ta’ xi istituzzjoni, jew fuq l-inizjattiva tiegħu stess.
   2.   Il-KEPD għandu jkun disponibbli għall-konsultazzjoni mill-istituzzjonijiet involuti matul l-istadji kollha tal-proċess leġiżlattiv.
   Artikolu 27
   Konsultazzjoni informali
   1.   Bi qbil mal-Kummissjoni, il-KEPD għandu jiġi kkonsultat qabel ma l-Kulleġġ tal-Kummissarji jieħu deċiżjoni finali li jadotta miżura jew proposta leġiżlattiva jew dokument ta’ politika. Bi tweġiba għal din il-konsultazzjoni, il-KEPD għandu jipprovdi s-servizz responsabbli tal-Kummissjoni b’kummenti informali dwar l-abbozz ta’ proposta jew ta’ dokument relatat.
   2.   Il-kummenti informali mogħtija skont paragrafu 1 għandhom jirrispettaw il-kunfidenzjalità tal-proċess intern tat-teħid tad-deċiżjonijiet tal-Kummissjoni, skont ir-regoli applikabbli taħt it-Trattati u l-leġiżlazzjoni sekondarja. Il-KEPD għandu jfittex li jirrispetta d-dati ta’ skadenza proposti mis-servizzi tal-Kummissjoni, safejn hu raġonevoli u prattikabbli.
   Artikolu 28
   Opinjonijiet leġiżlattivi u kummenti formali
   1.   Il-pariri tal-KEPD dwar proposta leġiżlattiva jew dokument relatat jistgħu jieħdu l-forma ta’ opinjoni, ta’ kummenti formali jew ta’ kull strument ieħor li jitqies xieraq.
   2.   L-opinjoni tal-KEPD għandha tanalizza l-aspetti ta’ protezzjoni tad-dejta ta’ proposta jew ta’ dokument relatat. Fil-prinċipju, għandha tinħareġ fi żmien tliet xhur mill-adozzjoni tal-proposta jew tad-dokument relatat.
   3.   Sommarju tal-opinjoni għandu jiġi ppubblikat f’Il-Ġurnal Uffiċjali tal-Unjoni Ewropea (Serje C), waqt li l-verżjoni sħiħa għandha tiġi ppubblikata fis-sit elettroniku tal-KEPD.
   4.   Il-kummenti formali tal-KEPD għandhom jiffokaw fuq aspetti speċifiċi ta’ proposta jew ta’ dokument relatat. Fil-prinċipju, dawn għandhom jinħarġu fi żmien xahrejn wara l-adozzjoni tad-dokument. Għandhom jiġu ppubblikati fuq is-sit elettroniku tal-KEPD.
   Artikolu 29
   Prijoritajiet annwali u inventarju
   1.   Il-KEPD għandu jippubblika l-prijoritajiet annwali tiegħu fis-sit elettroniku tal-KEPD.
   2.   Il-KEPD għandu jippubblika fis-sit elettroniku tiegħu tliet darbiet fis-sena inventarju bil-proposti għal-leġiżlazzjoni u għal dokumenti relatati li jkollu l-intenzjoni li jipprovdi pariri fir-rigward tagħhom. L-inventarju għandu jikklassifika dawk id-dokumenti skont il- prijorità tagħhom.
   3.   L-inventarju għandu jkun ibbażat fuq il-Programm ta’ Ħidma Annwali tal-Kummissjoni u l-annessi aġġornati tiegħu, u fuq kull informazzjoni oħra pertinenti li tkun disponibbli.
   Artikolu 30
   Segwitu tal-opinjonijiet leġiżlattivi u l-kummenti formali
   1.   Il-KEPD għandu jsegwi attivament l-iżviluppi fil-Parlament Ewropew, fil-Kunsill u fil-Kummissjoni wara li jkun ipprovda pariri.
   2.   Il-Kontrollur għandu jkun disponibbli biex jippreżenta l-pariri tal-KEPD bil-fomm u jiddiskutihom f’laqgħa li jkollu mal-leġiżlatur jew biex jipprovdi xi kontributi oħra mitluba.
   3.   Fejn ikunu saru tibdiliet sostanzjali f’miżura leġiżlattiva li tkun qiegħda tiġi diskussa, il-KEPD jista’ jikkonsidra li jissottometti opinjoni oħra, kummenti oħrajn jew kull strument ieħor li jitqies xieraq.

      TAQSIMA 5

         Ilmenti

   Artikolu 31
   Ilmenti
   1.   Skont l-Artikolu 46(a) tar-Regolament, il-KEPD għandu jisma’ l-ilmenti u jinvestigahom sal-limitu xieraq, u għandu jinforma lis-suġġett tad-dejta bir-riżultat f’perjodu raġonevoli ta’ żmien.
   2.   L-ilmenti ppreżentati lill-KEPD ma għandhomx jaffettwaw il-limiti ta’ żmien għall-appell fi proċeduri amministrattivi jew ġudizzjarji paralleli.
   Artikolu 32
   Reġistrazzjoni ta’ ilment
   1.   Ilment għandu jidentifika l-persuna li tressaq l-ilment.
   2.   Ilment għandu jiġi sottomess bil-miktub f’xi waħda mil-lingwi uffiċjali tal-Unjoni u jipprovdi l-informazzjoni kollha neċessarja biex il-materja tinftiehem.
   3.   Fil-prinċipju lment għandu jiġi rreġistrat fi żmien sentejn mid-data ta’ meta l-kwerelant sar jaf bil-fatti li fuqhom huwa bbażat l-ilment.
   4.   Jekk ilment relatat mal-istess fatti jkun ġie rreġistrat għand l-Ombudsman Ewropew, il-KEPD għandu jeżamina l-ammissibbiltà tiegħu fid-dawl tad-dispożizzjonijiet tal-Memorandum ta’ Fehim konkluż bejn il-KEPD u l-Ombudsman Ewropew. (3)

   Artikolu 33
   Indirizzar ta’ lmenti
   1.   Il-KEPD għandu jiddeċiedi dwar il-forma u l-mezz l-aktar xierqa kif jindirizza lment billi jqis:

               (a)

               in-natura u l-gravità tal-allegat ksur tar-regoli tal-protezzjoni tad-dejta;

               (b)

               l-importanza tal-preġudizzju li suġġett tad-dejta wieħed jew iktar sofra jew seta’ sofra bħala riżultat ta’ dak il-ksur;

               (c)

               l-importanza ġenerali potenzjali tal-każ, anke f’relazzjoni mal-interessi l-oħra pubbliċi u/jew privati involuti;

               (d)

               il-probabbiltà li jiġi stabbilit li l-ksur seħħ;

               (e)

               id-data eżatta meta seħħew il-ġrajjiet, kull kondotta li m’għadhiex tħalli iżjed effetti, it-tneħħija ta’ dawk l-effetti jew garanzija xierqa ta’ dik it-tneħħija.

         2.   L-azzjonijiet tal-KEPD jistgħu jikkonsistu, b’mod partikulari f’talbiet bil-miktub biex tingħata informazzjoni, intervisti ma’ persuni rilevanti, spezzjonijiet fuq il-post jew eżami forensiku tal-apparat relevanti.
   3.   Il-KEPD għandu jiżvela l-kontenut ta’ lment u l-identità tal-kwerelant kemm hu meħtieġ biss għat-twettiq xieraq tal-inkjesta. Waqt l-inkjesta u wara li tintemm, ebda dokument relatat mal-ilment, inkluża d-deċiżjoni finali, ma jista’ jiġi żvelat mill-KEPD lil partijiet terzi, sakemm il-persuni kkonċernati ma jagħtux il-kunsens għal dak l-iżvelar jew sakemm il-KEPD ma jkollux obbligu legali li jagħmel dan.
   4.   Informazzjoni dwar l-ilment għandha tiġi ppubblikata biss mill-KEPD f’forma li ma tippermettix lill-kwerelant jew suġġetti oħra tad-dejta involuti jiġu identifikati.
   Artikolu 34
   Riżultati ta’ lmenti
   1.   Il-KEPD għandu jinforma lill-kwerelant kemm jista’ jkun malajr dwar ir-riżultat ta’ lment u dwar l-azzjoni li tkun ittieħdet.
   2.   Meta lment jinstab inammissibbli jew il-konsiderazzjoni tiegħu tiġi tterminata, il-KEPD għandu, fejn xieraq, jagħti parir lill-kwerelant biex jirreferi għand xi awtorità oħra.
   3.   Skont l-Artikolu 32(2) tar-Regolament, fin-nuqqas ta’ reazzjoni mill-KEPD fi żmien sitt xhur, l-ilment għandu jitqies li jkun ġie miċħud.
   Artikolu 35
   Reviżjoni u rimedji ġudizzjarji
   1.   Il-kwerelant u l-istituzzjoni kkonċernata jistgħu jitolbu bil-miktub lill-KEPD biex jirrevedi d-deċiżjoni dwar ilment.
   2.   It-talba għal reviżjoni għandha tiġi rreġistrata fi żmien xahar mid-data meta tkun ġiet riċevuta d-deċiżjoni u għandha tkun limitata għal elementi ġodda jew argumenti legali li ma jkunux tqiesu mill-KEPD.
   3.   Indipendentament mill-possibbiltà li l-KEPD jintalab jirrevedi d-deċiżjoni dwar ilment, id-deċiżjoni tista’ tiġi kkontestata quddiem il-Qorti tal-Ġustizzja tal-Unjoni Ewropea skont il-kundizzjonijiet stabbiliti fl-Artikolu 263 tat-Trattat dwar il-Funzjonament tal-Unjoni Ewropea.

      TAQSIMA 6

         Spezzjonijiet u żjarat

   Artikolu 36
   Spezzjonijiet
   1.   Il-KEPD għandu jiddeċiedi li jagħmel spezzjoni, kull meta verifika fuq il-post titqies neċessarja għat-twettiq tal-kompiti ta’ superviżjoni jew għall-konformità ma’ obbligu legali.
   2.   It-twettiq ta’ spezzjoni għandu jitħabbar bil-miktub lill-istituzzjoni kkonċernata erba’ ġimgħat qabel id-data ppjanata għall-ispezzjoni. Il-komunikazzjoni għandha tiddeskrivi l-għan u l-iskop tal-ispezzjoni, tistabbilixxi d-data tal-ispezzjoni u tagħti data ta’ skadenza lill-istituzzjoni biex titlob reviżjoni tad-data u biex tipprovdi lill-KEPD bl-informazzjoni kollha mitluba.
   3.   Il-KEPD għandu mbagħad joħroġ deċiżjoni dwar spezzjoni, li tistabbilixxi l-għan, l-iskop, id-data(i) u l-ħin u l-post(ijiet) tal-ispezzjoni u li tagħti l-bażi legali tal-attivitajiet tal-ispezzjoni. Id-deċiżjoni għandha tkun akkumpanjata b’mandati għall-membri kollha tal-persunal li jipparteċipaw fl-ispezzjoni.
   4.   Il-membri tal-persunal li jwettqu l-ispezzjoni għandu jiġbru l-evidenza dokumentata kollha b’mod selettiv u proporzjonat. L-evidenza dokumentata kollha għandha tiġi assigurata kif xieraq.
   5.   L-intervisti u l-informazzjoni miksuba waqt spezzjoni u l-proċedura segwita għandhom jitniżżlu fil-minuti mibgħutin lill-istituzzjoni għall-kummenti. Jekk il-kummenti ma jidħlux tul il-perjodu ta’ żmien stipulat, il-minuti għandhom jitqiesu li jkunu ġew approvati. Lista tal-evidenza miġbura waqt l-ispezzjoni għandha tiġi annessa għall-minuti.
   6.   Il-KEPD għandu jistabbilixxi f’rapport ta’ spezzjoni s-sejbiet magħmula waqt spezzjoni. Ir-rapport għandu jinkludi l-azzjonijiet kollha li għandhom jittieħdu mill-istituzzjoni spezzjonata u għandu jkun soġġett għal segwitu mill-KEPD.
   Artikolu 37
   Żjarat
   1.   Il-KEPD għandu jagħmel żjarat bil-għan li jikkommetti l-livelli għolja ta’ tmexxija ta’ xi istituzzjoni f’impenn biex irawmu l-konformità mar-Regolament.
   2.   It-tnedija ta’ żjara, fil-prinċipju, għandha tkun ibbażata fuq nuqqas ta’ impenn lejn il-konformità mar-Regolament, fuq nuqqas ta’ komunikazzjoni jew biex tqajjem sensibilizzazzjoni.
   3.   Fejn xieraq, iż-żjara għandha tintemm bi ftehim dwar skeda (“pjan direzzjonali”) li timpenja lit-tmexxija tal-istituzzjoni biex tirrispetta obbligi speċifiċi taħt ir-Regolament saż-żmien stipulat ta’ skandenza. L-iskeda maqbula għandha tkun soġġetta għal segwitu mill-KEPD.

      TAQSIMA 7

         Teknoloġija tas-Sorveljanza

   Artikolu 38
   Teknoloġija u riċerka
   1.   Skont l-Artikolu 46(e) tar-Regolament, il-KEPD għandu jissorvelja l-iżvilupp tal-informazzjoni u t-teknoloġiji tal-komunikazzjoni. Hu u jwettaq dan il-kompitu, il-KEPD għandu jimmira li jidentifika tendenzi emerġenti li jista’ jkollhom impatt potenzjali fuq il-protezzjoni tad-dejta, jistabbilixxi kuntatti ma’ partijiet interessati, iqajjem sensibilizzazzjoni dwar aspetti possibbli ta’ protezzjoni tad-dejta u jipprovdi pariri dwar kif jista’ jiddaħħal tħassib dwar il-protezzjoni tad-dejta fi proġetti rilevanti, waqt li jippromwovi l-prinċipji tal-privatezza b’disinn u l-privatezza b’mod prestabbilit, u fejn ikun neċessarju jadatta l-metodoloġiji ta’ superviżjoni għall-evoluzzjoni teknoloġika.
   2.   Il-KEPD għandu jikkontribwixxi b’risq il-Programmi Qafas tal-Unjoni billi jipparteċipa f’kumitati konsultattivi fir-riċerka, jassisti lill-Kummissjoni fil-proċess tal-evalwazzjoni tal-proposti, jew b’kull mezz ieħor, kif xieraq.
   3.   Il-KEPD jista’ jiddeċiedi li jikkontribwixxi f’attivitajiet individwali ta’ riċerka, żvilupp teknoloġiku u dimostrazzjoni ffinanzjati mill-UE billi jadotta opinjoni dwar l-attività, jew għax mitlub jew b’inizjattiva tiegħu stess.

      TAQSIMA 8

         Proċedimenti fil-qrati

   Artikolu 39
   Azzjonijiet kontra istituzzjonijiet
   Skont l-Artikolu 47(1)(h) tar-Regolament, il-KEPD jista’ jirreferi materja lill-Qorti tal-Ġustizzja tal-Unjoni Ewropea, taħt il-kondizzjonijiet previsti fit-Trattat. Il-KEPD għandu jagħmel użu minn dik is-setgħa, fejn meħtieġ, fil-każ ta’ nuqqas ta’ konformità ta’ xi istituzzjoni mar-Regolament, u f’każ ta’ nuqqas ta’ tweġiba effettiva għall-azzjoni sussegwenti ta’ infurzar meħuda mill-KEPD taħt Artikolu 47 tar-Regolament.
   Artikolu 40
   Azzjonijiet kontra deċiżjonijiet tal-KEPD
   Skont l-Artikolu 32(3) tar-Regolament, azzjonijiet kontra deċiżjonijiet tal-KEPD għandhom jinġiebu quddiem il-Qorti tal-Ġustizzja tal-Unjoni Ewropea.
   Artikolu 41
   Interventi
   1.   Skont l-Artikolu 47(1)(i) tar-Regolament, il-KEPD jista’ jintervjeni fl-azzjonijiet miġjuba quddiem il-Qorti tal-Ġustizzja tal-Unjoni Ewropea.
   2.   Il-KEPD għandu japplika għal talba għal intervent fil-proċedimenti jekk il-każ ikun ta’ importanza ġenerali għall-protezzjoni tad-dejta jew jekk il-KEPD ikun ġie involut direttament fil-fatti tal-każ fit-twettiq tal-kompiti ta’ superviżjoni.
   3.   Elementi oħra li jistgħu jinfluwenzaw id-deċiżjoni biex titressaq talba għal intervent huma jekk il-kwistjoni tal-protezzjoni tad-dejta tikkostitwixix parti sostanzjali mill-każ u jekk intervent mill-KEPD huwiex probabbli li jagħti aktar valur lill-proċedimenti.
   4.   Sakemm ma jkunx hemm raġunijiet sodi biex ma jintervjenix, il-KEPD għandu japplika għal talba għal intervent jekk il-Qorti tistiednu formalment biex jagħmel dan.
   KAPITOLU VI

      L-UFFIĊJALI TAL-PROTEZZJONI TAD-DEJTA

   Artikolu 42
   Kooperazzjoni mal-Uffiċjali tal-Protezzjoni tad-Dejta
   1.   Il-KEPD għandu jikkoopera mal-Uffiċjali tal-Protezzjoni tad-Dejta, kemm fuq bażi bilaterali u kemm billi jipparteċipa f’laqgħat organizzati min-netwerk tal-Uffiċjali tal-Protezzjoni tad-Dejta.
   2.   Il-KEPD għandu jipprovdi appoġġ u gwida lill-Uffiċjali tal-Protezzjoni tad-Dejta, fejn meħtieġ għat-twettiq ta’ dmirijiethom.
   Artikolu 43
   Reġistru tal-Uffiċjali tal-Protezzjoni tad-Dejta maħtura
   Skont l-Artikolu 24(5) tar-Regolament, il-KEPD għandu jżomm reġistru tal-ħatriet tal-Uffiċjali tal-Protezzjoni tad-Dejta notifikati lill-KEPD. Ir-reġistru għandu jinkludi, b’mod partikulari, informazzjoni dwar it-tul taż-żmien tal-mandat ta’ kull Uffiċjal tal-Protezzjoni tad-Dejta.
   KAPITOLU VII

      KOOPERAZZJONI MAL-AWTORITAJIET TAL-PROTEZZJONI TAD-DEJTA

   Artikolu 44
   Kooperazzjoni mal-Awtoritajiet tal-Protezzjoni tad-Dejta
   1.   Skont l-Artikolu 46(f)(i) tar-Regolament, il-KEPD għandu jikkoopera mal-awtoritajiet nazzjonali tal-protezzjoni tad-dejta u ma’ korpi oħra ta’ superviżjoni sal-limitu meħtieġ għat-twettiq tad-dmirijiet rispettivi tagħhom.
   2.   Il-kooperazzjoni għandha tinkludi:

               (a)

               l-iskambju tal-informazzjoni kollha rilevanti, bħal informazzjoni relatata mal-aqwa prattiki, kif ukoll talbiet lill-awtorità rilevanti biex teżerċita s-setgħat tagħha u tweġibiet għal talba minn dik l-awtorità;

               (b)

               l-iżvilupp u ż-żamma ta’ kuntatti ma’ membri u impjegati rilevanti tal-awtoritajiet;

               (c)

               il-kooperazzjoni mal-Awtoritajiet u Korpi Superviżjorji Konġunti imwaqqfin taħt il-liġi tal-Unjoni, li tkun tinkludi, fejn rilevanti, il-parteċipazzjoni f’laqgħat ta’ dawn l-awtoritajiet u korpi, bil-għan li tiżgura prattika konsistenti.

         Artikolu 45
   Il-Grupp ta’ Ħidma tal-Artikolu 29
   1.   Skont l-Artikolu 46(g) tar-Regolament, il-KEPD għandu jipparteċipa fl-attivitajiet tal-Grupp ta’ Ħidma imwaqqaf bl-Artikolu 29 tad-Direttiva 95/46/KE tal-Parlament Ewropew u tal-Kunsill tal-24 t’Ottubru 1995 dwar il-protezzjoni ta’ individwi fir-rigward tal-ipproċessar ta’ dejta personali u dwar il-moviment liberu ta’ dik id-dejta. (4)

   2.   Il-KEPD għandu jikkontribwixxi b’mod attiv fid-diskussjonijiet u fl-abbozzar tad-dokumenti ppubblikati mill-Grupp ta’ Ħidma li jkollhom l-għan li jipprovdu interpretazzjoni komuni tal-leġiżlazzjoni dwar il-protezzjoni tad-dejta u li jagħtu parir espert lill-Kummissjoni Ewropea. F’każi bħal dawn, il-KEPD għandu jagħti l-perspettiva tal-Unjoni, fejn xieraq.
   3.   Il-KEPD għandu jipparteċipa fuq bażi regolari fil-laqgħat plenarji u tas-sottogruppi tal-Grupp ta’ Ħidma.
   4.   Il-KEPD għandu jippromwovi diskussjonijiet regolari, jekk possibbli għallinqas darba fis-sena, mal-President tal-Grupp ta’ Ħidma dwar il-prijoritajiet rispettivi tagħhhom, bil-għan li jkun hemm kooperazzjoni tajba fil-prattika.
   Artikolu 46
   Superviżjoni koordinata ta’ sistemi tal-IT fuq skala kbira
   1.   Il-KEPD għandu jieħu sehem mal-awtoritajiet nazzjonali ta’ superviżjoni fis-superviżjoni koordinata ta’ sistemi tal-IT fuq skala kbira, kif previst taħt il-liġi tal-Unjoni.
   2.   Il-KEPD għandu jorganizza laqgħat ta’ koordinazzjoni u jipprovdi s-segretarjat tal-gruppi tal-koordinazzjoni.
   3.   Il-KEPD għandu jikkoopera ma’ awtoritajiet nazzjonali individwali ta’ superviżjoni sal-limitu meħtieġ u skont il-prijoritajiet tagħhom, bil-għan li jiżgura s-superviżjoni koordinata tal-partijiet nazzjonali u ċentrali ta’ sistemi tal-IT fuq skala kbira.
   Artikolu 47
   Kooperazzjoni internazzjonali
   1.   Il-KEPD għandu jieħu sehem fil-Konferenza annwali tar-Rebbiegħa tal-Kummissarji Ewropej għall-Protezzjoni tad-Dejta, fil-Konferenza Internazzjonali annwali tal-Kummissarji għall-Protezzjoni tad-Dejta u l-Privatezza, u fil-Grupp Internazzjonali ta’ Ħidma dwar il-Protezzjoni tad-Dejta u t-Telekomunikazzjonijiet.
   2.   Il-KEPD għandu jipparteċipa f’netwerks internazzjonali relevanti tal-infurzar tal-privatezza.
   3.   Il-KEPD għandu jorganizza workshops regolari mar-rappreżentanti ta’ organizzazzjonijiet internazzjonali bil-għan li jsir skambju tal-aqwa prattiki u li tiġi żviluppata l-kultura tal-protezzjoni tad-dejta fi ħdan dawn l-organizzazzjonijiet.
   4.   Il-KEPD għandu jippromwovi l-kooperazzjoni u d-djalogu fil-livell internazzjonali ma’ partijiet oħra interessati minn pajjiżi terzi.
   KAPITOLU VIII

      AMMINISTRAZZJONI

   Artikolu 48
   Sigurtà
   1.   Skont l-Artikolu 45 tar-Regolament, il-Kontrollur u l-membri tal-persunal għandhom, kemm matul it-terminu tal-kariga tagħhom u kemm wara, ikunu soġġetti għad-dmir tas-segretezza professjonali fir-rigward ta’ kull informazzjoni kunfidenzjali li jkunu saru jafu biha matul it-twettiq tad-dmirijiet uffiċjali tagħhom.
   2.   Il-KEPD għandu jaħtar membru wieħed jew iktar tal-persunal bir-responsabbiltà speċifika tal-kwistjonijiet ta’ sigurtà li jikkonċernaw l-oqsma differenti ta’ attivitajiet. Huma għandhom ikunu responsabbli b’mod partikulari mill-kwistjonijiet ta’ sigurtà relatati mal-persunal, sigurtà fiżika u sigurtà tal-IT. Meta jqisuha ħaġa neċessarja biex jevitaw riskji ta’ sigurtà lill-KEPD, il-membri tal-persunal maħtura għal dan il-għan għandhom jirrapportaw direttament lid-Direttur.
   Artikolu 49
   Kumitat ta’ Tmexxija dwar l-IT
   Għandu jiġi stabbilit Kumitat ta’ Tmexxija dwar it-Teknoloġiji tal-Informazzjoni biex jagħti parir lill-Bord ta’ Tmexxija dwar l-implikazzjonijiet tat-teknoloġija tal-informazzjoni għas-sigurtà u l-iżvilupp intern tal-KEPD.
   Artikolu 50
   Ġestjoni tal-Kwalità
   Il-KEPD għandu jistabbilixxi mekkaniżmi xierqa li jiżguraw ġestjoni adegwata tal-kwalità, bħal Standards Interni tal-Kontroll, Rapport annwali tal-Attivitajiet u ġestjoni tar-riskju.
   Artikolu 51
   Uffiċjal tal-Protezzjoni tad-Dejta
   Skont l-Artikolu 24 tar-Regolament, il-KEPD għandu jaħtar Uffiċjal tal-Protezzjoni tad-Dejta li għandu jirrapporta direttament lid-Direttur.
   Artikolu 52
   Informazzjoni lill-pubbliku
   1.   Il-KEPD għandu jqajjem sensibilizzazzjoni dwar il-protezzjoni tad-dejta u jinforma lill-individwi bl-eżistenza tad-drittijiet tagħhom u fiex jikkonsistu. Għal dan il-għan, il-KEPD għandu jinqeda b’għadd ta’ għodod tal-komunikazzjoni (eż. sit elettroniku, newsletter, midja soċjali u attivitajiet ta’ tqajjim ta’ sensibilizzazzjoni), jagħmel kollegament mal-partijiet interessati (eż. żjarat ta’ studju fl-uffiċċju tal-KEPD, tweġibiet għal talbiet ta’ informazzjoni) u jipparteċipa f’avvenimenti, laqgħat u konferenzi pubbliċi.
   2.   Il-KEPD għandu jinforma lill-midja dwar avvenimenti maġġuri relatati mal-protezzjoni tad-dejta u dwar opinjonijiet jew pubblikazzjonijiet importanti, bis-saħħa ta’ stqarrijiet għall-istampa, intervisti u konferenzi stampa.
   Artikolu 53
   Dokumentazzjoni
   1.   Għandhom jinżammu rekords preċiżi u awtentiċi tal-attivitajiet kollha tal-KEPD li jiżguraw sors kredibbli u legalment verifikabbli ta’ evidenza tad-deċiżjonijiet u l-azzjonijiet.
   2.   Dokumenti relatati ma’ attivitajiet speċifiċi għandhom jitqiegħdu flimkien fil-fajls tal-każ. Il-fajls tal-każ għandhom ikunu loġikament aċċessibbli skont it-tip ta’ attività fi pjan ta’ ffajljar stabbilit mill-KEPD.
   3.   Tipi differenti ta’ fajls tal-każ għandhom jiġu ppreservati għal perjodu speċifiku skont l-iskeda taż-żamma stabbilita mill-KEPD. Wara l-iskadenza tal-perjodu taż-żamma, il-fajls tal-każ għandhom jiġu vvalutati u arkivjati skont il-politika ta’ arkivjar adottata mill-KEPD.
   Artikolu 54
   Żvelar attiv ta’ dokumenti
   1.   Fil-prinċipju, id-dokumenti ewlenin ta’ politika, il-linji gwida tematiċi, l-opinjonijiet leġiżlattivi, il-kummenti formali, in-noti ta’ trattamenti ta’ smigħ tal-qorti u l-opinjonijiet dwar verfiki minn qabel kollha għandhom ikunu disponibbli għall-pubbliku fis-sit elettroniku tal-KEPD.
   2.   L-opinjonijiet maħruġa wara konsultazzjoni amministrattiva għandhom ikunu disponibbli għall-pubbliku fis-sit elettroniku tal-KEPD jekk ikollhom rilevanza usa’, ikun fihom xi interpretazzjoni jew applikazzjoni ġdida tal-liġi, jew ikunu jikkonċernaw l-impatt tat-teknoloġiji l-ġodda fuq id-drittijiet tas-suġġetti tad-dejta.
   Artikolu 55
   Pubblikazzjoni tal-Ġurnal Uffiċjali
   Id-dokumenti li ġejjin għandhom ikunu ppubblikati f’Il-Ġurnal Uffiċjali tal-Unjoni Ewropea:

               (a)

               is-sommarji tal-opinjonijiet leġiżlattivi msemmija fl-Artikolu 28(3);

               (b)

               id-deċiżjonijiet u l-opinjonijiet tal-KEPD, jew is-sommarji tagħhom, imsemmija fl-Artikolu 9(7), fl-Artikolu 10(2)(b), 10(4), 10(5) and 10(6), fl-Artikolu 12(2), fl-Artikolu 19, u fl-Artikolu 37(2) tar-Regolament;

               (c)

               dokumenti oħra meqjusa relevanti mill-KEPD.

         Artikolu 56
   Aċċess pubbliku għad-dokumenti
   Il-pubbliku għandu jkollu aċċess għad-dokumenti miżmuma mill-KEPD skont il-prinċipji stipulati b’Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni.
   Artikolu 57
   Awtentikazzjoni ta’ deċiżjonijiet
   1.   Id-deċiżjonijiet għandhom jiġu awtentikati bit-tpoġġija tal-firma tal-Kontrollur fuq il-verżjoni bil-lingwa oriġinali
   2.   Din il-firma tista’ tkun miktuba jew f’forma elettronika.
   Artikolu 58
   Lingwi u lingwi ta’ ħidma
   1.   Il-lingwa tal-proċedimenti mmexxija mill-KEPD għandha tkun waħda mil-lingwi msemmija fl-Artikolu 55(1) tat-Trattat dwar l-Unjoni Ewropea. F’każ ta’ lment, din għandha tkun il-lingwa li nkiteb biha.
   2.   Ir-rapporti, l-opinjonijiet, il-ktibiet u dokumenti oħra, maħsuba wkoll għall-pubblikazzjoni fis-sit elettroniku tal-KEPD, għandhom ikunu miktuba għallinqas bl-Ingliż, bil-Franċiż u bil-Ġermaniż.
   Artikolu 59
   Il-Persunal
   1.   Il-membri tal-persunal tal-KEPD għandhom jiġu impjegati b’konformità mar-Regolamenti tal-Persunal u mal-kondizzjonijiet tal-impjieg ta' ħaddiema oħra tal-Unjoni Ewropea, u jkunu soġġetti għalihom.
   2.   Biex tiżdied il-kooperazzjoni mal-awtoritajiet nazzjonali, b’mod partikolari mal-awtoritajiet nazzjonali tal-protezzjoni tad-dejta, għandu jitwaqqaf programm ta’ sekondar ta’ persunal fi ħdan il-KEPD.
   3.   Għandu jitwaqqaf programm ta’ taħriġ li jippermetti li gradwati universitarji reċenti jiksbu esperjenza prattika dwar il-ħidmiet tal-KEPD u tal-Unjoni b’mod ġenerali.
   4.   Persunal interim u assistenza oħra esterna jistgħu jiġu ingaġġati biex jaqdu ħtiġijiet temporanji.
   Artikolu 60
   Il-Kumitat tal-Persunal
   1.   Kumitat tal-Persunal li jirrappreżenta l-persunal tal-KEPD għandu jiġi kkonsultat fi żmien adegwat dwar abbozzi ta’ deċiżjonijiet relatati mal-implimentazzjoni tar-Regolamenti tal-Persunal tal-uffiċjali tal-Unjoni Ewropea u jista’ jiġi kkonsultat dwar kull kwistjoni oħra ta’ interess ġenerali li tikkonċerna l-persunal. Il-Kumitat tal-Persunal għandu jiġi informat bi kwalunkwe mistoqsija relatata mat-twettiq tal-ħidmiet tiegħu. Għandu joħroġ l-opinjonijiet tiegħu fi żmien 15-il jum minn meta jiġi kkonsultat.
   2.   Il-Kumitat tal-Persunal għandu jikkontribwixxi għall-funzjonament tajjeb tal-KEPD billi jagħmel proposti dwar materji ta’ organizzazzjoni u kundizzjonijiet tax-xogħol.
   3.   Il-Kumitat tal-Persunal għandu jkun magħmul minn tliet membri u tliet deputati, u jiġi elett għal perjodu ta’ sentejn mill-Assemblea Ġenerali.
   Artikolu 61
   Kooperazzjoni amministrattiva ma’ istituzzjonijiet oħra
   1.   Id-Direttur, bħala l-Kap tas-Segretarjat, għandu jirrappreżenta l-KEPD fid-diversi fora interistituzzjonali, u jista’ jiddelega din ir-rappreżentanza lill-uffiċjali inkarigati mir-riżorsi umani, mill-baġit u mill-amministrazzjoni.
   2.   Minħabba d-daqs tal-KEPD meta mqabbel mal-istituzzjonijiet l-oħra, u bil-ħsieb ta’ ġestjoni tajba u ekonomija baġitarja, il-KEPD għandu jsegwi b’mod attiv ftehimiet ta’ kooperazzjoni, memoranda ta’ ftehim u ftehimiet fil-livell tas-servizzi mal-istituzzjonijiet l-oħra.
   KAPITOLU IX

      DISPOŻIZZJONIJIET FINALI

   Artikolu 62
   Dħul fis-seħħ
   Dawn ir-Regoli ta’ Proċedura għandhom jidħlu fis-seħħ fil-jum ta’ wara li jiġu ffirmati u għandhom jiġu ppubblikati f’Il-Ġurnal Uffiċjali tal-Unjoni Ewropea.

      Magħmul fi Brussell, is-17 ta’ Diċembru 2012.

         Peter HUSTINX

            Kontrollur Ewropew għall-Protezzjoni tad-Data

      (1)  ĠU L 8, 12.1.2001, p. 1.

      (2)  ĠU L 183, 12.7.2002, p. 1.

      (3)  ĠU C 27, 7.2.2007, p. 21.

      (4)  ĠU L 281, 23.11.95, p. 31.


title: 2009/105/KE: Deċiżjoni tal-Kunsill tat- 18 ta’ Diċembru 2008 li temenda, għal dak li jikkonċerna l-awdituri esterni tal-Bank Ċentrali tal-Lussemburgu, id-Deċiżjoni 1999/70/KE dwar l-awdituri esterni tal-banek ċentrali nazzjonali

text:
               7.2.2009

               MT

               Il-Ġurnal Uffiċjali ta’ l-Unjoni Ewropea

               L 38/33

         DEĊIŻJONI TAL-KUNSILL
   tat-18 ta’ Diċembru 2008
   li temenda, għal dak li jikkonċerna l-awdituri esterni tal-Bank Ċentrali tal-Lussemburgu, id-Deċiżjoni 1999/70/KE dwar l-awdituri esterni tal-banek ċentrali nazzjonali
   (2009/105/KE)
   IL-KUNSILL TAL-UNJONI EWROPEA,
   Wara li kkunsidra l-Protokoll dwar l-Istatut tas-Sistema Ewropea tal-Banek Ċentrali u tal-Bank Ċentrali Ewropew, anness għat-Trattat li jistabbilixxi l-Komunità Ewropea, u b’mod partikolari l-Artikolu 27(1) tiegħu,
   Wara li kkunsidra r-Rakkomandazzjoni BĊE/2008/16 tal-Bank Ċentrali Ewropew tas-17 ta’ Novembru 2008 lill-Kunsill ta’ l-Unjoni Ewropea dwar il-ħatra tal-awditur estern tal-Bank Ċentrali tal-Lussemburgu (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Eurosistema għandhom jiġu vverifikati minn awdituri esterni indipendenti maħtura fuq rakkomandazzjoni mill-Kunsill Regolatorju tal-BĊE u approvati mill-Kunsill.

               (2)

               Il-mandat tal-awditur estern attwali għall-Bank Ċentrali tal-Lussemburgu ser jiskadi wara l-verifika tal-kontijiet tas-sena finanzjarja tal-2008. Huwa għalhekk meħtieġ li jiġi maħtur awditur estern mis-sena finanzjarja 2009.

               (3)

               Il-Kunsill Regolatorju tal-BĊE irrakkomanda li KPMG AUDIT Sarl jinħatar bħala l-awditur estern tal-Bank Ċentrali tal-Lussemburgu għas-snin finanzjarji mill-2009 sal-2013.

               (4)

               Huwa xieraq li tiġi segwita r-rakkomandazzjoni tal-Kunsill Regolatorju tal-BĊE u li tiġi emendata d-Deċiżjoni 1999/70/KE kif meħtieġ,

         IDDEĊIEDA KIF ĠEJ:
   Artikolu 1
   Fl-Artikolu 1 tad-Deċiżjoni 1999/70/KE (2), il-paragrafu 7 għandu jiġi sostitwit bit-test li ġej:

      “7.   KPMG AUDIT Sarl huwa approvat bħala l-awditur estern tal-Bank Ċentrali tal-Lussemburgu għas-snin finanzjarji mill-2009 sal-2013.”

   Artikolu 2
   Il-BĊE għandu jiġi mgħarraf b’din id-Deċiżjoni.
   Artikolu 3
   Din id-Deċiżjoni għandha tiġi pubblikata f’Il-Ġurnal Uffiċjali tal-Unjoni Ewropea.

      Magħmula fi Brussell, 18 ta’ Diċembru 2008.

            Għall-Kunsill

            Il-President

         M. BARNIER

      (1)  ĠU C 299, 22.11.2008, p. 5.

      (2)  ĠU L 22, 29.1.1999, p. 69.


title: 2013/400/PESK: Deċiżjoni tal-Kumitat Politiku u ta' Sigurtà EUCAP NESTOR/3/2013 tat- 23 ta’ Lulju 2013 rigward il-ħatra tal-Kap tal-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR)

text:
               27.7.2013

               MT

               Il-Ġurnal Uffiċjali tal-Unjoni Ewropea

               L 202/23

         DEĊIŻJONI TAL-KUMITAT POLITIKU U TA' SIGURTÀ EUCAP NESTOR/3/2013
   tat-23 ta’ Lulju 2013
   rigward il-ħatra tal-Kap tal-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR)
   (2013/400/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2012/389/PESK tas-16 ta' Lulju 2012 dwar il-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR) (1), u b'mod partikolari l-Artikolu 9(1) tagħha,
   Billi:

               (1)

               Skont id-Deċiżjoni tal-Kunsill 2012/389/PESK, il-Kumitat Politiku u ta’ Sigurtà hu awtorizzat, f'konformità mal-Artikolu 38 tat-Trattat, sabiex jieħu d-deċiżjonijiet rilevanti għall-fini tal-kontroll politiku u tad-direzzjoni strateġika tal-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR), inkluża d-deċiżjoni li jinħatar Kap tal-Missjoni.

               (2)

               Fis-16 ta' Lulju 2012, il-Kumitat Politiku u ta' Sigurtà adotta d-Deċiżjoni EUCAP NESTOR/1/2012 li taħtar lis-Sur DE MONTAIGNE DE PONCINS bħala Kap tal-EUCAP NESTOR mis-17 ta' Lulju 2012.

               (3)

               Fit-12 ta' Lulju 2013, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona l-ħatra tas-Sur Etienne DE MONTAIGNE DE PONCINS bħala Kap tal-EUCAP NESTOR mis-16 ta' Lulju 2013 sal-15 ta' Lulju 2014, biex jieħu post is-Sur Jacques LAUNAY.

         ADOTTA DIN ID-DEĊIŻJONI:
   Artikolu 1
   Is-Sur Etienne DE MONTAIGNE DE PONCINS huwa b'dan maħtur Kap tal-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR) mis-16 ta' Lulju 2013 sal-15 ta' Lulju 2014.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Għandha tapplika mis-16 ta’ Lulju 2013.

      Magħmul fi Brussell, it-23 ta’ Lulju 2013.

            Għall-Kumitat Politiku u ta’ Sigurtà

            Il-President

         W. STEVENS

      (1)  ĠU L 187, 17.07.2012, p. 40.


title: Id-Deċiżjoni tal-Kunsill tat-22 ta’ Novembru 1993 dwar il-pożizzjoni komuni ddefinita fuq il-bażi ta’ l-Artikolu J.2 tat-Trattat dwar l-Unjoni Ewropea rigward it-tnaqqis tar-relazzjonijiet ekonomiċi mal-Libja

text:
Avviż Legali Importanti

|

31993D0614

Official Journal L 295 , 30/11/1993 P. 0007 - 0007 Finnish special edition: Chapter 11 Volume 37 P. 0071  Swedish special edition: Chapter 11 Volume 37 P. 0071

		Id-Deċiżjoni tal-Kunsilltat-22 ta’ Novembru 1993dwar il-pożizzjoni komuni ddefinita fuq il-bażi ta’ l-Artikolu J.2 tat-Trattat dwar l-Unjoni Ewropea rigward it-tnaqqis tar-relazzjonijiet ekonomiċi mal-Libja(93/614/CFSP)IL-KUNSILL TA’ L-UNJONI EWROPEA,Wara li kkunsidra t-Trattat dwar l-Unjoni Ewropea, u b’mod partikolari l-Artikolu J.2 tiegħu,Wara li kkunsidra r-Riżoluzzjoni 883(93) adottata mill-Kunsill tas-Sigurtà tan-Nazzjonijiet Uniti fil-11 ta’ Novembru 1993,IDDEĊIEDA DAN LI ĠEJ:1. Ir-relazzjonijiet ekonomiċi mal-Libja għandhom jitnaqqsu skond id-dispożizzjonijiet rilevanti tar-Riżoluzzjoni 883(93) adottata mill-Kunsill tas-Sigurtà fil-11 ta’ Novembru 1993.2. Din id-Deċiżjoni għandha tiġi ppubblikata fil-Ġurnal UffiċjaliMagħmula fil-Lussemburgu, fit-22 ta’ Novembru 1993.Għall-KunsillIl-PresidentW. Claes--------------------------------------------------


title: 2014/942/UE: Deċiżjoni tal-Kunsill tas- 17 ta' Diċembru 2014 li taħtar membru Ġermaniż fil-Kumitat Ekonomiku u Soċjali Ewropew

text:
               23.12.2014

               MT

               Il-Ġurnal Uffiċjali tal-Unjoni Ewropea

               L 367/96

         DEĊIŻJONI TAL-KUNSILL
   tas-17 ta' Diċembru 2014
   li taħtar membru Ġermaniż fil-Kumitat Ekonomiku u Soċjali Ewropew

      (2014/942/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra l-proposta tal-Gvern Ġermaniż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta' Settembru 2010 l-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2010 sal-20 ta' Settembru 2015 (1).

               (2)

               Konsegwentement għal tmiem il-mandat tas-Sur Göke FRERICHS, sar vakanti siġġu ta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Is-Sur Gerhard HANDKE, Generaldirektor des Bundesverbandes Großhandel, Außenhandel, Dienstleistungen — BGA, huwa b'dan maħtur bħala membru tal-Kumitat Ekonomiku u Soċjali Ewropew għall-bqija tal-mandat attwali, li jintemm fl-20 ta' Settembru 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-17 ta' Diċembru 2014.

            Għall-Kunsill

            Il-President

         G. L. GALLETI

      (1)  ĠU L 251, 25.9.2010, p. 8.


title: Deċiżjoni (UE) 2015/436 tal-Parlament Ewropew u tal-Kunsill tas- 17 ta' Diċembru 2014 dwar il-mobilizzazzjoni tal-Fond ta' Solidarjetà tal-Unjoni Ewropea

text:
               17.3.2015

               MT

               Il-Ġurnal Uffiċjali tal-Unjoni Ewropea

               L 72/6

         DEĊIŻJONI (UE) 2015/436 TAL-PARLAMENT EWROPEW U TAL-KUNSILL
   tas-17 ta' Diċembru 2014
   dwar il-mobilizzazzjoni tal-Fond ta' Solidarjetà tal-Unjoni Ewropea
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   wara li kkunsidraw ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta' Solidarjetà tal-Unjoni Ewropea (1), u b'mod partikolari l-Artikolu 4(3) tiegħu,
   wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (2), u b' mod partikolari l-punt 11 tiegħu,
   wara li kkunsidraw il-proposta tal-Kummissjoni Ewropea,
   Billi:

               (1)

               L-Unjoni Ewropea ħolqot il-Fond ta' Solidarjetà tal-Unjoni Ewropea (il-“Fond”) sabiex turi solidarjetà mal-popolazzjoni ta' reġjuni milquta minn diżastri.

               (2)

               L-Artikolu 10 tar-Regolament (UE, Euratom) Nru 1311/2013 (3) jippermetti l-mobilizzazzjoni tal-Fond sal-limitu massimu annwali ta' EUR 500 miljun (prezzijiet tal-2011).

               (3)

               Ir-Regolament (KE) Nru 2012/2002 fih id-dispożizzjonijiet li jippermettu l-mobilizzazzjoni tal-Fond.

               (4)

               L-Italja ressqet applikazzjoni biex timmobilizza l-Fond, minħabba għargħar.

               (5)

               Il-Greċja ressqet applikazzjoni biex timmobilizza l-Fond, minħabba terrimot.

               (6)

               Is-Slovenja ressqet applikazzjoni biex timmobilizza l-Fond, minħabba maltempati bis-silġ.

               (7)

               Il-Kroazja ressqet applikazzjoni biex timmobilizza l-Fond, minħabba maltempati bis-silġ segwiti b'għargħar.

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2014, il-Fond ta' Solidarjetà tal-Unjoni Ewropea jiġi mmobilizzat biex jipprovdi s-somma ta' EUR 46 998 528 f'approprjazzjonijiet ta' impenji.
   Għall-baġit ġenerali tal-Unjoni Ewropea għas-sena finanzjarja 2015, il-Fond ta' Solidarjetà tal-Unjoni Ewropea jiġi mmobilizzat biex jipprovdi s-somma ta' EUR 46 998 528 f'approprjazzjonijiet ta' pagament.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Strasburgu, is-17 ta' Diċembru 2014.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         B. DELLA VEDOVA

      (1)  ĠU L 311, 14.11.2002, p. 3.

      (2)  ĠU C 373, 20.12.2013, p. 1.

      (3)  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzajrju pluriennali għas-snin 2014-2020 (ĠU L 347, 20.12.2013, p. 884).


title: 2014/949/UE, Euratom: Deċiżjoni tal-Parlament Ewropew tas- 16 ta' Diċembru 2014 li taħtar l-Ombudsman Ewropew

text:
               24.12.2014

               MT

               Il-Ġurnal Uffiċjali tal-Unjoni Ewropea

               L 369/70

         DEĊIŻJONI TAL-PARLAMENT EWROPEW
   tas-16 ta' Diċembru 2014
   li taħtar l-Ombudsman Ewropew

      (2014/949/UE, Euratom)

   IL-PARLAMENT EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari t-tielet paragrafu tal-Artikolu 24 u l-Artikolu 228 tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 106a tiegħu,
   Wara li kkunsidra d-Deċiżjoni 94/262/KEFA, KE, Euratom tiegħu tad-9 ta' Marzu 1994 dwar ir-regolamenti u l-kondizzjonijiet ġenerali li jirregolaw it-twettiq tal-kompiti tal-Ombudsman (1),
   Wara li kkunsidra l-Artikolu 204 tar-Regoli ta' Proċedura tiegħu,
   Wara li kkunsidra s-sejħa għan-nominazzjonijiet (2),
   Wara li kkunsidra l-vot tiegħu tas-16 ta' Diċembru 2014,
   IDDEĊIEDA:
   li jaħtar lil Emily O'REILLY biex isservi bħala Ombudsman Ewropew sat-tmiem tal-leġislatura.

      Magħmul fi Strasburgu, is-16 ta' Diċembru 2014.

            Għall-Parlament Ewropew

            Il-President

         M. SCHULZ

      (1)  ĠU L 113, 4.5.1994, p. 15.

      (2)  ĠU C 293, 2.9.2014, p. 13.


title: Id-Deċiżjoni tal-Kunsill ta' l-20 ta' Frar 1989 li tirrigwarda l-konklużjoni ta' Ftehim ta' Koperazzjoni bejn il-Komunità Ekonomika Ewropea, mill-parti l-waħda, u l-pajjiżi partijiet tal-Karta tal-Kunsill tal-Koperazzjoni ta' l-Istati Għarab tal-Golf (l-Istat tal-Emirati Għarab Magħquda, l-Istat tal-Baħrejn, ir-Renju tas-Sawdi Għarabja, l-Istat tal-Qatar u l-Istat tal-Kuwajt) mill-parti l-oħra

text:
Avviż Legali Importanti

|

31989D0147

Official Journal L 054 , 25/02/1989 P. 0001 - 0002 Finnish special edition: Chapter 11 Volume 14 P. 0210  Swedish special edition: Chapter 11 Volume 14 P. 0210

		Id-Deċiżjoni tal-Kunsillta' l-20 ta' Frar 1989li tirrigwarda l-konklużjoni ta' Ftehim ta' Koperazzjoni bejn il-Komunità Ekonomika Ewropea, mill-parti l-waħda, u l-pajjiżi partijiet tal-Karta tal-Kunsill tal-Koperazzjoni ta' l-Istati Għarab tal-Golf (l-Istat tal-Emirati Għarab Magħquda, l-Istat tal-Baħrejn, ir-Renju tas-Sawdi Għarabja, l-Istat tal-Qatar u l-Istat tal-Kuwajt) mill-parti l-oħra(89/147/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistbbilixxi l-Komunità Ekonomika Ewropea, u b'mod partikolari l-Artikoli 113 u 235 tiegħu,Wara li kkunsidra r-rakkommandazzjoni mill-Kummissjoni,Wara li kkunsidra l-opinjoni tal-Parlament Ewropew [1],Billi l-konklużjoni mill-Komunità Ekonomika Ewropea tal-Ftehim ta' Koperazzjoni bejn il-Komunità Ekonmika Ewropea u l-pajjiżi partijiet tal-Karta tal-Kunsill ta' Koperazzjoni ta' l-Istati Għarab tal-Golf Golf (l-Istat tal-Emirati Għarab Magħquda, l-Istat tal-Baħrejn, ir-Renju tas-Sawdi Għarabja, l-Istat tal-Qatar u l-Istat tal-Kuwajt) jidher meħtieġ għall-kisba tal-finijiet tal-Komunità fl-isfera tar-relazzjonijiet ekonomiċi barranija; billi jidher illi ċerti miżuri ta' koperazzjoni ekomomika pprovvduti mill-Ftehim jaqbżu l-poteri pprovvduti fit-Trattat, u b'mod partikolati dawk speċifikati fil-kamp tal-politika kummerċjali komuni,IDDEĊIEDA DAN LI ĠEJ:Artikolu 1.Il-Ftehim ta' Koperazzjoni bejn il-Komunità Ekonomika Ewropea, mill-parti l-waħda, u l-pajjiżi partijiet tal-Karta tal-Kunsill ta' Koperazzjoni ta' l-Istati Għarab tal-Golf (l-Istat tal-Emirati Għarab Magħquda, l-Istat tal-Baħrejn, ir-Renju tas-Sawdi Għarabja, l-Istat tal-Qatar u l-Istat tal-Kuwajt) mill-parti l-oħra u d-Dikjarazzjoniiet u l-Iskambju ta' l-Ittri annessi magħhom huma hawnhekk approvati f'isem il-Komunità.It-test ta' l-Atti riferiti fl-ewwel paragrafu huwa mehmuż ma' din id-Deċiżjoni.Artikolu 2.Il-President tal-Kunsill għandu joħroġ in-notifika provvduta fl-Artikolu 26 tal-Ftehim [2].Artikolu 3.Il-Komunità għandha tiġi rrappreżentata fil-Kumitat Konġunt ipprovvdut fl-Artikolu 12 tal-Ftehim mill-Kummisjoni, assistita mir-rappreżentanti ta' l-Istati Membri.Artikolu 4.Din id-Deċiżjoni għandha tidħol fis-seħħ fil-jum ta' wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmul fi Brussell fil-20 ta' Frar 1989Għall-KunsillIl-PresidentF. Fernandez Ordoñez[1] ĠU C 12, tas-16.1.1989.[2] Id-data tad-dħul fis-seħħ tal-Ftehim trid tiġi ppubblika tal-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: Id-Deċiżjoni tal-Kummissjoni tat- 23 ta' Diċembru 2004 dwar il-ħatra għall-kariga ta' membri għall-Kumitat ta' l-Ispetturi Superjuri tax-Xogħol

text:
                  14.10.2005

                  MT

                  Il-Ġurnal Uffiċjali ta’ l-Unjoni Ewropea

                  139

            ID-DEĊIŻJONI TAL-KUMMISSJONI
      tat-23 ta' Diċembru 2004
      dwar il-ħatra għall-kariga ta' membri għall-Kumitat ta' l-Ispetturi Superjuri tax-Xogħol
      (2004/906/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat id-Deċiżjoni tal-Kummissjoni 95/319/KE tat-12 ta' Lulju 1995 li twaqqaf Kumitat ta' l-Ispetturi Superjuri għax-Xogħol (1), u b'mod partikolari l-Artikolu 5 tagħha,
      Wara li kkunsidrat id-Deċiżjoni tal-Kummissjoni tas-27 ta' April 2004 C/2004/1542 (*)

      Wara li kkunsidrat il-lista ta' kandidati mressqa mill-għaxar Stati Membri ġodda,
      Billi:

                  (1)

                  L-Artikolu 5 (1) tad-Direttiva jsemmi li l-Kumitat għandu jikkonsisti minn żewġ rappreżentanti minn kull Stat Membru.

                  (2)

                  L-Artikolu 5 (2) tad-Deċiżjoni jsemmi li l-membri tal-Kumitat għandhom ikunu maħtura mill-Kummissjoni fuq proposta mill-Istati Membri.

                  (3)

                  L-Artikolu 5 (3) ta' dik id-Deċiżjoni jsemmi li l-kariga tal-membri tal-Kumitat għandha tkun ta' tliet snin u li l-ħatra tagħhom għandha tkun tiġġedded. Madankollu, peress li l-kariga preżenti tal-membri tal-Kumitat tiskadi fil-31 ta' Diċembru 2006 huwa xieraq li l-membri mill-għaxar Stati Membri ġodda jinħatru għal kariga li tintemm fl-istess data.

                  (4)

                  Wara l-adeżjoni ta' għaxar Stati Membri ġodda fl-Unjoni Ewropea fl-1 ta' Mejju 2004, u fuq il-bażi tal-proposti riċevuti mingħandhom skond l-imsemmi Artikolu 5 tad-Deċiżjoni 95/319/KE tat-12 ta' Lulju 1995, il-Kummissjoni għandha taħtar il-membri tal-Kumitat biex jirrapreżentaw l-għaxar Stati Membri għall-perijodu bejn Mejju 2004 u Diċembru 2006.

            ADOTTAT DIN ID-DEĊIŻJONI:
      Artikolu 1
      Il-persuni msemmija fl-Anness tad-Deċiżjoni preżenti huma maħtura bħala membri tal-Kumitat ta' l-iSpetturi Superjuri tax-Xogħol (SLIC) għall-perijodu bejn l-1 ta' Mejju 2004 u l-31 ta' Diċembru 2006.

         Magħmula fi Brussell, fit-23 ta' Diċembru 2004.

               Għall-Kummissjoni

            Vladimír ŠPIDLA

               Membru tal-Kummissjoni

         (1)  ĠU L 188, tad-9.8.1995, p. 11.

         (*)  Għadha m'hix pubblikata.

         ANNESS
         Ħatra tal-membri tal-Kumitat ta' l-Ispetturi Superjuri tax-Xogħol
         Il-Kumitat ta' l-Ispetturi Superjuri tax-Xogħol kien imwaqqaf bid-Deċiżjoni tal-Kummissjoni 95/319/KE tat-12 ta' Lulju 1995.
         Il-Kummissjoni iddeċidiet li taħtar lill-membri li ġejjin għall-perijodu bejn l-1 ta' Mejju 2004 u l-31 ta' Diċembru 2006.

                     Ir-Repubblika Ċeka

                     Is-Sur Jaromir Elbel
                     Is-Sinjura Daniela Kubičová

                     Ċipru

                     Is-Sur Leandros Nicolaides
                     Is-Sur Anastasios Yiannaki

                     L-Estonja

                     Is-Sur Priit Siitan
                     Is-Sinjura Katrin Lepisk

                     L-Ungerija

                     Is-Sur András Békés
                     Is-Sinjura Kornélia Molnár

                     Il-Latvja

                     Is-Sur Jānis Bērzinš
                     Is-Sinjura Tatjana Zabarovska

                     Il-Litwanja

                     Is-Sur Mindaugas Pluktas
                     Is-Sinjura Dalia Legiené

                     Malta

                     Is-Sur Mark Gauci
                     Is-Sur Silvio Farrugia

                     Il-Polonja

                     Is-Sinjura Anna Hintz
                     Is-Sinjura Katarzyna Kitajewska

                     Is-Slovenja

                     Is-Sur Borut Brezovar
                     Is-Sur Boriz Ruzic

                     Is-Slovakkja

                     Is-Sur Gabriel Hrabovsky
                     Is-Sinjura Ludmila Mikleticova


title: Konferenza tar-rappreżentanti tal-gvernijiet ta' l-istati membri deċiżjoni tar-rappreżentanti tal-gvernijiet ta' l-istati membri tas-27 ta' Mejju ta' l-1998 li taħtar membri tal-Qorti tal-Prim'Istanza tal-Komunitajiet Ewropej

text:
Avviż Legali Importanti

|

41998D0380

Official Journal L 171 , 17/06/1998 P. 0030 - 0030

		Konferenza tar-rappreżentanti tal-gvernijiet ta' l-istati membrideċiżjoni tar-rappreżentanti tal-gvernijiet ta' l-istati membritas-27 ta' Mejju ta' l-1998li taħtar membri tal-Qorti tal-Prim'Istanza tal-Komunitajiet Ewropej(98/380/KE, KEFA, Euratom)IR-RAPPREŻENTANTI TAL-GVERNIJIET TA' L-ISTATI MEMBRI TAL-KOMUNITAJIET EWROPEJ,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 168a tiegħu,Wara li kkunsidraw it-Trattat li jistaBbilixxi l-Komunità Ewropea tal-Faħam u l-Azzar, u b'mod partikolari l-Artikolu 32d tiegħu,Wara li kkunsidraw it-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 140a tiegħu,Wara li kkunsidraw id-Deċiżjoni tal-Kunsill 88/591/KEFA, EEC, Euratom ta' l-24 ta' Ottubru ta' l-1988 li tistabbilixxi Qorti ta' Prim' Istanza tal-Komunitajiet Ewropej [1],Billi ż-żmien tal-kariga tas-Sur Josef Azizi, Sur Cornelius Paulus Briet, Sur Marc Jaeger, Sur Andreas Kalogeropoulos, Sur Koenraad Lenaerts, Sur Rui Manuel Gens de Moura Ramos, Sinjura Virpi Tiili u Sur Bo Vesterdorf jiskadi fil-31 ta' Awissu ta' l-1998;Billi s-sostituzzjoni parzjali tal-membri tal-Qorti ta' Prim' Istanza għandu jseħħ għall-perjodu mill-1 ta' Settembru 1998 sal-31 ta' Awissu 2004;Billi, sabiex tkun kompletata s-sostituzzjoni parzjali tal-membri tal-Qorti ta' Prim' Istanza, ikun meħtieġ li jkun appuntat imħallef f'data iktar tard,IDDEĊIDEW KIF ĠEJ:Artikolu 1Dawn li ġejjin huma b'dan maħtura imħallfin fil-Qorti ta' Prim' Istanza għall-perjodu mill-1 ta' Settembru 1998 sal-31 ta' Awissu 2004:Sur Josef Azizi,Sur Marzu Jaeger,Sur Koenraad Lenaerts,Sur Rui Manuel Gens de Moura Ramos,Sinjura Virpi Tiili,Sur Bo Vesterdorf,Sur Michael Vilaras.Artikolu 2Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet EwropejMagħmula fi Brussel, is-27 ta' Mejju ta' l-1998.Il-PresidentS. Wall[1] ĠU L 319, tal-25.11.1988, pġ. 1. Korriġendum: ĠU C 215, tal-21.8.1989, pġ. 1. Deċiżjoni kif l-aħħar emendata permezz tad-DeċIżjoni 95/1/Euratom, KEFA, EC li tbiddel l-istrumenti li jikkonċernaw Id-dħul ta' l-Istati Membri ġodda fl-Unjoni Ewropea (ĠU L 1, ta' l-1.1.1995, pġ. 1).--------------------------------------------------


title: Id-Deċiżjoni tal-Kunsill tat-28 ta' settembru 1987 dwar il-konklużjoni ta' Protokoll Addizzjonali għall-Ftehim ta' Koperazzjoni bejn il-Komunità Ekonomika Ewropea u r-Renju Ħaxemit tal-Ġordan

text:
Avviż Legali Importanti

|

31987D0512

Official Journal L 297 , 21/10/1987 P. 0018 - 0018 Finnish special edition: Chapter 11 Volume 13 P. 0053  Swedish special edition: Chapter 11 Volume 13 P. 0053

		Id-Deċiżjoni tal-Kunsilltat-28 ta' settembru 1987dwar il-konklużjoni ta' Protokoll Addizzjonali għall-Ftehim ta' Koperazzjoni bejn il-Komunità Ekonomika Ewropea u r-Renju Ħaxemit tal-Ġordan(87/512/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 238 tiegħu,Wara li kkunsidra r-rakkomandazzjoni mill-Kummissjoni [1],Wara li kkunsidra l-qbil tal-Parlament Ewropew [2],Billi l-Protokoll Addizzjonali għall-Ftehim ta' Kooperazzjoni bejn il-Komunità Ekonomika Ewropea u r-Renju Ħaxemit tal-Ġordana [3], iffirmat fi Brussel fit-18 ta' Jannar 1977, għandu jiġi approvat,IDDEĊIEDA DAN LI ĠEJ:Artikolu 1Il-Protokoll Addizzjonali għall-Ftehim ta' Koperazzjoni bejn il-Komunità Ekonomika Ewropea u r-Renju Ħaxemit tal-Ġordan qiegħed b'dan jiġi approvat għan-nom tal-Komunità.It-test tal-Protokoll huwa mehmuż ma' din id-Deċiżjoni.Artikolu 2Il-President tal-Kunsill għandu jagħti n-notifikazzjoni pprovduta fl-Artikolu 6 tal-Protokoll [4].Artikolu 3Din id-Deċiżjoni għandha tidħol fis-seħħ mill-jum li jiġi wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmul fi Brussell, fit-28 ta' Settembru 1987.Għall-KunsillIl-PresidentB. Haarder[1] ĠU C 97, ta' l-10.4.1987, pġ. 9.[2] Qbil mogħti fis-16 ta' Settembru 1987 (għadu mhux ippubblikat fil-Ġurnal Uffiċjali).[3] ĠU L 268, tas-27.9.1978, pġ. 2.[4] Id-data tad-dħul fis-seħħ tal-Protokoll għandha tiġi ppublikata fil-Ġurnal Uffiċjali tal-Komunitajiet Ewropej mis-Segretarju Ġenerali tal-Kunsill.--------------------------------------------------


title: Deċiżjoni tal-Kunsill (PESK) 2016/2315 tad-19 ta' Diċembru 2016 li temenda d-Deċiżjoni 2014/512/PESK dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukraina

text:
               20.12.2016

               MT

               Il-Ġurnal Uffiċjali tal-Unjoni Ewropea

               L 345/65

         DEĊIŻJONI TAL-KUNSILL (PESK) 2016/2315
   tad-19 ta' Diċembru 2016
   li temenda d-Deċiżjoni 2014/512/PESK dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukraina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-31 ta' Lulju 2014, il-Kunsill adotta d-Deċiżjoni 2014/512/PESK (1)

               (2)

               Fid-19 ta' Marzu 2015, il-Kunsill Ewropew qabel li kellhom jittieħdu l-miżuri meħtieġa biex ikun hemm rabta ċara bejn id-durata tal-miżuri restrittivi u l-implimentazzjoni sħiħa tal-ftehimiet ta' Minsk, meta wieħed iqis li l-implimentazzjoni sħiħa kienet prevista għall-31 ta' Diċembru 2015.

               (3)

               Fl- 1 ta' Lulju 2016, il-Kunsill ġedded id-Deċiżjoni 2014/512/PESK sal-31 ta' Jannar 2017 sabiex ikun jista' jivvaluta aktar l-implimentazzjoni tal-ftehimiet ta' Minsk.

               (4)

               Wara li saret valutazzjoni tal-implimentazzjoni tal-ftehimiet ta' Minsk, jenħtieġ li d-Deċiżjoni 2014/512/PESK tiġġedded għal sitt xhur oħra sabiex il-Kunsill ikun jista' jivvaluta aktar l-implimentazzjoni tagħhom.

               (5)

               Għalhekk, jenħtieġ li d-Deċiżjoni 2014/512/PESK tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-ewwel subparagrafu tal-Artikolu 9(1) tad-Deċiżjoni 2014/512/PESK huwa sostitwit b'dan li ġej:

      “1.   Din id-Deċiżjoni għandha tapplika sal-31 ta' Lulju 2017.”.

   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, id-19 ta' Diċembru 2016.

            Għall-Kunsill

            Il-President

         M. LAJČÁK

      (1)  Id-Deċiżjoni tal-Kunsill 2014/512/PESK tal-31 ta' Lulju 2014 dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukrajna (ĠU L 229, 31.7.2014, p. 13).